Jangan Biar Bau Nafas Anda Tanpa Dirawat, Itu Mungkin Petanda 7 Penyakit Ini!

Selain kerana anda tidak menjaga kebersihan, masalah ini juga mungkin akibat keadaan kesihatan. Persoalannya, benarkah jika nafas berbau tanda penyakit? Jom baca artikel untuk tahu lebih lanjut!

Untuk mendapatkan lebih banyak informasi tentang Kesihatan Oral, anda boleh klik
di sini
.

#1. Tanda jangkitan saluran pernafasan

Jangkitan saluran pernafasan biasa seperti
demam biasa dan sinusitis
 boleh menjadi faktor yang menyumbang kepada nafas anda yang tidak normal.

Walaupun anda mengalami demam atau sinusitis, rembesan bakteria di dalam hidung atau sinus
terus berlaku di tekak
, menyebabkan nafas berbau.

#2. Kekeringan dalam mulut

Mulut kering, atau juga dikenali sebagai xerostomia, adalah keadaan di mana terdapat disfungsi pada kelenjar air liur atau bernafas melalui mulut.

Anda juga boleh tahu
jika anda mempunyai mulut kering
 atau tidak dengan melihat sama ada nafas anda berbau atau tidak.

Jika anda mempunyai nafas berbau, kemungkinan besar anda mengalami xerostomia.

Nafas berbau tanda penyakit #3. Diabetes

Sungguh pelik, nafas anda juga boleh memberitahu jika anda
mempunyai diabetes atau tidak
.

Jika nafas berbau seperti buah-buahan, kemungkinan besar anda mempunyai kadar glukosa darah yang tidak terkawal (ketoasidosis).

Keadaan ini berlaku disebabkan badan membakar lemak dan bukannya menggunakan glukosa untuk menghasilkan tenaga, yang membawa kepada pembentukan ketone.

Nafas berbau tanda penyakit #4. Obesiti

Kajian yang dijalankan oleh pengkaji Los Angeles Medical Center mendedahkan bahawa keadaan tidak normal pada nafas anda boleh
menjadi petunjuk kepada obesiti
.

Orang yang mempunyai BMI dan peratusan lemak yang lebih tinggi lebih cenderung mempunyai kepekatan metana dan hidrogen yang lebih tinggi berbanding
orang yang mempunyai BMI normal
.

Kepekatan yang tinggi tersebut boleh menyebabkan nafas berbau. Gas ini menyebabkan bau busuk yang sedikit sebanyak menyerupai bau tandas.

#5. Kegagalan buah pinggang atau hati

Walaupun komplikasi
kegagalan buah pinggang atau hati
 mempunyai simptom dan tanda-tanda yang ketara, nafas anda juga boleh menjadi petunjuk.

Jika anda mempunyai mana-mana daripada dua penyakit di atas, bau nafas mungkin mudah dikesan.

Disebabkan oleh kegagalan fungsi buah pinggang dan hati, pelbagai toksin di dalam badan dikeluarkan melalui paru-paru, yang menyebabkan bau.

Nafas berbau tanda penyakit #6. Kanser paru-paru

Orang yang
mengalami kanser paru-paru
 boleh dibezakan dengan mudah daripada penyakit paru-paru yang lain melalui analisis sampel nafas yang mudah kerana nafas pesakit kanser paru-paru mengandungi sebatian meruap yang berbeza berbanding orang lain.

Sebatian meruap adalah
 bahan yang menyebabkan bau nafas
 anda kerana ia boleh menguap dengan mudah ke dalam udara.

Walau bagaimanapun, anda boleh didiagnosis dengan bantuan teknologi hidung elektrik, yang sangat sensitif dalam mengesan kanser paru-paru.

#7. Kondisi
candida albicans

Satu lagi penyumbang kepada nafas berbau adalah candida albicans, iaitu sejenis yis yang boleh membawa masalah kepada mereka yang mempunyai tindik di lidah mereka.

Candida albicans juga boleh berlaku pada
 mereka yang memakai gigi palsu
 atau orang yang menggunakan peralatan pergigian lain, seperti retainer gigi.

Bau mulut memang boleh membawa masalah kepada ramai orang dan menjejaskan keyakinan diri.

Jika anda mempunyai nafas berbau
 dan anda mengesyaki bahawa anda mungkin mempunyai salah satu daripada tanda-tanda di atas, sebaiknya anda berjumpa doktor anda untuk mendapatkan panduan lanjut, diagnosis dan rawatan.

Konklusinya,
petua hilangkan nafas berbau
 bukan cuma perlu fokus pada tabiat seharian anda seperti
 memberus atau menggosok gigi s
ahaja.

Dapatkan maklumat dan nasihat dari doktor tentang masalah nafas berbau tanda penyakit dengan lebih lanjut!


Bagaimanakah Posisi Tidur yang Selamat untuk Ibu Hamil?

Salah satu perkara yang menjengkelkan semasa kehamilan adalah kesukaran untuk mendapatkan tidur yang lena. Bukan mudah untuk mendapatkan tidur nyenyak dengan keadaan perut yang semakin membesar. Malangnya, posisi tidur biasa anda yang menyelesakan tidak lagi berhasil semasa anda hamil. Oleh itu, anda perlulah menukar posisi tidur yang betul bagi mendapatkan tidur yang nyenyak, bukan sahaja untuk keselesaan tubuh anda, bahkan juga demi keselamatan bayi.

Mengapa saya tidak selesa dengan posisi tidur biasa saya?

Semasa hamil, suhu badan anda akan meningkat dan anda akan kerap berasa panas, berpeluh, tidak selesa, sakit payudara malah anda juga akan rasa pedih hulu hati terutama apabila anda terbaring. Ibu hamil akan mengalami masalah keselesaan tidur semasa memasuki trimester ketiga sehinggalah menghampiri tempoh bersalin. Antara punca yang menyebabkan ketidakselesaan anda ini termasuklah:

Perut yang semakin membesar

Sakit belakang

Pedih hulu hati

Nafas pendek

Insomnia

Gejala-gejala ini membataskan anda untuk tidur pada posisi kegemaran anda.
Walau bagaimanapun, tidak semestinya posisi tidur yang biasa anda lakukan itu selamat untuk anda, terutama semasa anda hamil.

Apakah posisi tidur terbaik semasa hamil?

Tidur mengiring

Posisi mengiring adalah disarankan dan digalakkan kepada ibu hamil. Posisi ini adalah yang paling selamat untuk bayi anda. Malah, posisi ini lebih selesa memandangkan bahagian abdomen anda semakin membesar. Persoalannya, mengiring ke kanan atau ke kiri? Pakar menyarankan ibu hamil tidur mengiring ke kiri kerana vena besar (
inferior vena cava
) membolehkan aliran darah yang optimum dari bahagian bawah tubuh ke jantung. Malah, oksigen dan nutrisi juga dapat disalurkan semaksima mungkin kepada bayi melalui plasenta. Selain itu, tidur mengiring juga membantu mengurangkan pembengkakan pada pergelangan kaki dan tangan. Bagi membolehkan anda tidur dengan selesa, anda disarankan untuk mengubah posisi mengiring ke kanan dan kiri.

Selain itu, anda juga boleh tidur mengiring dengan keadaan lutut anda membengkok. Anda boleh meletakkan bantal di bawah perut, atau di antara kedua-dua kaki ataupun di belakang badan; mengikut keselesaan anda.

Posisi tidur yang perlu dielakkan semasa hamil

Tidur terlentang

Tidur terlentang adalah tidak disarankan kepada wanita hamil terutama selepas kandungan berusia lebih 5 bulan. Posisi terlentang akan menyebabkan masalah seperti s
akit belakang badan, m
asalah pernafasan, masalah
sistem penghadaman, b
uasir, dan t
ekanan darah rendah.
Tidur terlentang juga boleh menyebabkan rahim anda memberi tekanan kepada saluran darah besar (
aorta
 dan
inferior vena cava
), seterusnya menghalang peredaran darah ke jantung. Tekanan pada saluran tersebut boleh melambatkan kitaran darah untuk sampai kepada tubuh anda sekali gus mengganggu bekalan oksigen serta nutrien yang perlu disalurkan kepada bayi di dalam rahim.

Selain itu, penurunan tekanan darah juga boleh membuatkan anda pening kepala, terutama apabila anda cuba untuk duduk atau berdiri selepas bangun dari tidur. Bagi sesetengah wanita hamil pula, tekanan darah mereka mungkin akan menaik. Tidur terlentang juga akan membuatkan anda berdengkur, yang membawa kepada masalah apnea tidur disebabkan berat badan anda meningkat.

Tidur meniarap

Jika anda biasa tidur meniarap dengan keadaan badan anda menghempap perut, anda perlu mengubah posisi ini semasa hamil.
Perut yang semakin membesar menyukarkan anda untuk tidur meniarap. Bukan itu sahaja, tabiat tidur meniarap juga perlu diubah sejak awal kehamilan lagi. Posisi meniarap berbahaya dan boleh menyebabkan risiko bayi mati di dalam kandungan kerana darah yang membawa oksigen dan nutrien tidak sampai kepada bayi.

Hello Health Group
 tidak menyediakan nasihat perubatan, diagnosis, atau rawatan.


Wanita Perlu Kencing Lepas Berjimak Untuk Elak UTI, Fakta @ Auta?

Ramai wanita yang mengamalkan tabiat kencing lepas seks kononnya sebagai
salah satu langkah kontrasepsi sedangkan ia bukanlah cara yang terbaik
.

Tidak hanya itu, tabiat ini juga adalah sangat popular dalam kalangan kaum Hawa kerana mereka percaya ia mampu mengelak jangkitan salur kencing (UTI) atau kencing kotor.

Benarkah wanita perlu kencing lepas berjimak untuk mengelakkan UTI? Jom teruskan membaca!

Kenapa wanita perlu kencing lepas seks?

Untuk pengetahuan anda, hubungan seksual bersama pasangan merupakan salah satu daripada faktor risiko jangkitan salur kencing yang paling utama.

Ini kerana bakteria-bakteria yang wujud pada alat sulit sama ada wanita mahupun lelaki itu boleh memasuki salur kencing melalui penetrasi zakar ke dalam faraj.

Bakteria yang masuk ke dalam salur kencing ini
 seterusnya pula mungkin boleh jadi punca UTI atau kencing kotor
!

Disebabkan itu, wanita mungkin perlu mengamalkan tabiat kencing lepas seks kerana ia dipercayai mampu mengeluarkan kembali bakteria yang masuk semasa bersama pasangan.

Jadi, tabiat ini mungkin benar mampu mengelakkan jangkitan salur kencing akibat hubungan seksual bersama pasangan dan ia adalah fakta yang menarik.

Bila wanita perlu kencing lepas seks?

Seperti mana yang mungkin kita semua sudah tahu, aktiviti seksual terutamanya yang melibatkan penetrasi zakar ke dalam faraj adalah memenatkan pasangan.

Disebabkan itu, ramai pasangan cenderung untuk rehat dan tidur sejurus selepas seks tanpa mempedulikan keperluan untuk membuang air kecil sesudahnya.

Pun begitu, perkara ini harus diubah kerana ramai pakar yang percaya wanita perlu kencing dalam tempoh sekurang-kurangnya 30 minit lepas seks.

Tambahan itu, doktor turut menyimpulkan jika lebih cepat wanita kencing lepas seks, maka lebih besar peluang untuk elak jangkitan salur kencing.

Jika anda mengalami sebarang kesulitan
, tabiat minum 1 atau 2 gelas air mungkin boleh membantu.

Bagaimana pula jika wanita ingin hamil?

Seperti mana yang telah dinyatakan pada awal artikel ini, tabiat kencing lepas seks juga mungkin
dilakukan dalam usaha untuk mengelakkan kehamilan
.

Sebenarnya, anda perlu tahu bahawa tabiat ini mungkin tidak akan dapat menghalang anda daripada mengandung meskipun anda terus membuang air kecil sejurus selepas bersama.

Ini kerana air mani yang keluar dari zakar akan masuk terus ke dalam lubang faraj yang menuju ke rahim dan bukannya melalui lubang air kencing.

Dalam erti kata yang lebih mudah, faraj wanita mempunyai 2 lubang yang berbeza fungsinya (1 untuk saluran perkumuhan, 1 untuk saluran pembiakan).

Pun begitu, doktor masih menyarankan wanita agar melambatkan sedikit tabiat ini agar keseluruhan air mani dan sperma mampu masuk sepenuhnya ke dalam tubuh anda.

Tabiat ini turut mampu elakkan STD?

Ya, memang benar bahawa tabiat membuang air kecil lepas bersenggama dengan pasangan mampu elakkan jangkitan salur kencing yang disebabkan oleh bakteria.

Pun begitu, anda dan pasangan juga perlu tahu bahawa tabiat ini mungkin tidak mampu elakkan jangkitan penyakit kelamin yang turut disebabkan oleh bakteria.

Ini kerana
 STD akibat bakteria akan berjangkit kepada individu
 melalui cara yang berlainan yakni melalui koyakan kecil pada membran mukus tubuh badan.

Oleh itu, kencing lepas bersenggama tidak akan berkesan untuk menghalang jenis penyakit kelamin ini. Jadi, sila gunakan kondom untuk elakkan UTI dan STD secara serentak.

Lelaki juga kena kencing lepas seks?

Buat anda yang mungkin belum tahu, sebenarnya
golongan wanita adalah 30 kali ganda lebih berisiko untuk mendapat UTI berbanding golongan lelaki
.

Kenapa? Berikut adalah 2 punca perkara ini lebih berisiko buat wanita berbanding lelaki:

Salur kencing wanita adalah sangat dekat dengan faraj dan anus lantas menyebabkan bakteria lebih mudah masuk

Salur kencing wanita adalah lebih pendek berbanding lelaki lantas menyebabkan bakteria lebih mudah masuk

Jadi, wanita perlu untuk kencing lepas bersenggama agar bakteria-bakteria yang masuk ini dapat dikeluarkan kembali bersama dengan air kencing.

Namun, lelaki mungkin tidak perlu melakukannya kerana mereka mempunyai salur kencing yang lebih panjang dan sukar untuk dimasuki oleh bakteria.

Konklusinya, tabiat ini adalah penting dilakukan oleh wanita dalam usaha untuk
elakkan jangkitan salur kencing dan ia merupakan fakta, bukannya mitos
!


5 Mitos Penyusuan dan Kebenarannya!

Terdapat pelbagai mitos mengenai penyusuan di sekeliling anda yang mana sukar untuk anda mengetahui sama ada ianya betul atau sebaliknya. Bagi membantu anda
 mengatasinya, berikut adalah kebenaran di sebalik beberapa mitos yang paling biasa.

1. Payudara kecil tidak menghasilkan susu yang cukup untuk bayi

Kebenarannya:
 Saiz bukan isunya!

Tisu payudara yang anda perlukan untuk menyusukan bayi berkembang sebagai tindak balas kehamilan tanpa mengira saiz payudara anda, kata Judith Lauwers, IBCLC, jurucakap Persatuan Perunding Laktasi Antarabangsa.

Ia adalah tisu berfungsi dan bukannya tisu lemak yang bertanggungjawab bagi saiz payudara yang terdapat saluran susu. Oleh itu, yakinlah sama ada saiz payudara anda A atau D, ia mampu memberikan bayi anda susu yang dia perlukan.

2. Jika beri penyusuan botol bayi akan menolak payudara

Kebenarannya:
 Kebanyakan bayi beralih antara payudara dan botol tanpa masalah.

Selagi anda menunggu sehingga bayi anda menguasai penyusuan (biasanya kira-kira enam minggu) sebelum anda memberikannya susu botol, dia sepatutnya beralih balik dan sebagainya,” kata Haldeman. Walau bagaimanapun, dia menyatakan bahawa wanita yang mengehadkan bayi mereka untuk satu botol setiap hari cenderung kurang sukar.

3. Bayi menyusu tidak akan tidur sepanjang malam sehingga dia mula makan pepejal.

Kebenaran:
 Bayi akan tidur sepanjang malam apabila dia sudah bersedia.

Dan itu bergantung pada beberapa faktor, seperti saiz, keperibadian dan pola tidurnya. Yang mengatakan, bayi yang menyusu perlu diberi susu lebih kerap daripada bayi diberi susu formula pada awal bulan kerana susu ibu dicerna dengan lebih cepat daripada formula. Menurut Lauwer, dia tidak akan mengesyorkan pemberian formula atau makan makanan pepejal sebelum dia bersedia untuk tidur. Selagi bayi anda cukup makan, dia akan tidur selagi dia mahu tidur.

4. Penyusuan adalah kawalan kelahiran yang boleh dipercayai.

Kebenaran:
 Jika anda tidak bersedia untuk hamil lagi, jangan bergantung pada penyusuan untuk kawalan kelahiran.

Walau bagaimanapun, jika anda menyusu secara eksklusif (dan itu bermakna kerap, siang dan malam), jika bayi anda adalah lebih muda dari 6 bulan dan jika haid anda tiada, kaedah amenorea yang dipanggil laktasi boleh menjadi 98 peratus berkesan dalam mencegah kehamilan. Menurut Lauwers, jika tiga kriteria tersebut tidak dipenuhi, atau jika anda membiarkan bayi anda menggunakan puting (yang boleh membuat bayi mengisap kurang kerap atau kurang kuat ketika pada payudara, sebaliknya mempengaruhi produksi hormon anda), menyusukan harus tidak digunakan sebagai kontrasepsi.

5. Penyusuan lebih daripada satu tahun sukar melepaskannya

Kebenaran:
 Tidak ada bukti bahawa penyusuan selama lebih dari satu tahun akan lebih menyukarkan jika anda ingin berpisah susu lebih awal.

Menurut Lauwers, bayi adalah individu dan ada yang hanya ingin menyusu lebih lama daripada yang lain. Sesetengah kanak-kanak menghentikannya pada umur sekitar 1 tahun, sementara yang lain sehingga berumur 2 tahun.

Hello Health Group
 tidak menyediakan nasihat perubatan, diagnosis atau rawatan.


Ibu Ada Pengalaman Mengandung Uri Di Bawah? Ini Apa Anda Kena Tahu!

Bagi ibu yang sedang atau bakal hamil, pernahkah anda mendengar berkenaan pengalaman mengandung uri dibawah? Apa maksud kehamilan dengan keadaan uri bawah ini?

Adakah ia sesuatu yang kerap berlaku dan berbahaya kepada ibu hamil? Ini yang setiap ibu mengandung kena ambil maklum.

Untuk mendapatkan lebih banyak info berkenaan Kehamilan, anda boleh klik
di sini
.

Pengalaman mengandung uri dibawah atau disebut sebagai
placenta previa

Plasenta atau uri ialah satu struktur yang berkembang di dalam rahim anda semasa kehamilan berlangsung.

Uri berfungsi membekalkan oksigen dan nutrisi kepada bayi selain mengeluarkan bahan buangan daripada bayi anda.

Uri atau plasenta ini bersambung dengan bayi melalui tali pusat.

Dalam kebanyakan kehamilan, plasenta akan melekat pada bahagian atas atau sisi rahim.

Pengalaman mengandung uri dibawah pula berlaku apabila uri bayi menutup sebahagian atau keseluruhan serviks ibu. Serviks merupakan saluran keluar untuk rahim.

Keadaan uri bawah ini boleh menyebabkan
pendarahan teruk
 semasa mengandung dan juga bersalin.

Jika anda mempunyai pengalaman mengandung uri dibawah, anda mungkin akan mengalami pendarahan sepanjang kehamilan dan juga semasa bersalin.

Doktor akan mengesyorkan kepada anda untuk mengelakkan aktiviti yang mungkin
menyebabkan kontraksi seperti melakukan hubungan seks
 atau
menggunakan tampon
.

Doktor juga mungkin akan menasihatkan anda untuk tidak melakukan aktiviti yang boleh meningkatkan risiko pendarahan, seperti berlari, mencangkung dan melompat.

Anda mungkin perlu bersalin secara Czer untuk melahirkan bayi jika plasenta previa anda tidak sembuh.

Simptom keadaan uri bawah

Antara tanda atau simptom jika anda melalui pengalaman mengandung uri dibawah ialah pendarahan faraj berwarna merah terang tanpa rasa sakit ketika separuh kedua kehamilan.

Sesetengah wanita hamil juga mungkin akan mengalami kontraksi.

Dalam kebanyakan wanita yang didiagnosis dengan
placenta previa
, masalah ini akan selesai dengan sendirinya.

Namun apabila rahim membesar, ia mungkin akan meningkatkan jarak antara serviks dan juga uri.

Semakin banyak uri yang menutupi serviks dan kekal di atas serviks
, maka semakin kecil kemungkinannya untuk sembuh.

Jenis-jenis uri bawah

Terdapat tiga jenis atau kategori bagi masalah ini:

Previa lengkap: bukaan serviks ditutup sepenuhnya

Previa separa: sebahagian daripada serviks ditutup dengan uri

Previa sisi: memanjang hanya ke tepi serviks

Apakah punca bagi masalah previa plasenta ini?

Punca sebenar yang menyebabkan ia berlaku tidaklah diketahui.

Namun terdapat beberapa perkara atau faktor yang boleh meningkatkan risiko anda untuk mengalaminya.

Faktor risiko tersebut ialah:

Berumur lebih daripada 35 tahun

Pernah hamil lebih daripada empat kali kehamilan

Mempunyai sejarah pembedahan rahim sebelum ini

Mempunyai parut pada rahim disebabkan pembedahan yang lepas

Pernah mengalami masalah uri bawah sebelum ini

Merokok

Mengambil kokain atau dadah

Komplikasi akibat pengalaman mengandung uri dibawah

Sekiranya anda melalui pengalaman mengandung uri di bawah, doktor akan memantau keadaan anda dan juga bayi.

Ini bertujuan untuk mengurangkan risiko komplikasi yang serius.

Antara komplikasi-komplikasi masalah uri bawah yang boleh berlaku ialah:

Pendarahan yang teruk ketika bersalin
dan beberapa jam selepas bersalin

Melahirkan bayi pramatang disebabkan pendarahan yang teruk

Mengalami kejutan disebabkan kehilangan darah

Janin bermasalah disebabkan kekurangan oksigen

Menyebabkan risiko kesihatan jika bayi dilahirkan pramatang

Menjalani pembedahan Czer kecemasan bagi menyelamatkan bayi dalam kandungan

Kematian

Diagnosis masalah uri bawah

Masalah previa plasenta ini boleh dikesan atau didiagnosis melalui
ultrasound
.

Kebanyakan kes previa plasenta didiagnosis semasa ujian ultrasound pada trimester kedua.

Diagnosis mungkin memerlukan gabungan
ultrasound
 abdomen dan
ultrasound
 transvagina.

Ia akan dilaksanakan dengan menggunakan sejenis alat atau peranti berbentuk seperti tongkat yang diletakkan di dalam faraj anda.

Doktor yang merawat akan menjaga kedudukan alat ini dalam faraj anda agar ia tidak mengganggu uri atau menyebabkan pendarahan.

Doktor akan mengelakkan pemeriksaan faraj rutin untuk mengurangkan risiko pendarahan yang banyak.

Anda juga mungkin memerlukan ultrasound tambahan untuk memeriksa lokasi uri anda semasa kehamilan.

Ini bertujuan untuk melihat sama ada keadaan uri bawah itu sudah kembali normal atau tidak.

Rawatan bagi mereka yang melalui pengalaman mengandung uri dibawah

Tidak terdapat rawatan atau pembedahan khusus bagi menyembuhkan masalah ini.

Namun, terdapat beberapa kaedah yang digunakan oleh doktor bagi mengawal pendarahan akibat previa plasenta ini.

#1. Bagi pendarahan yang sedikit

Doktor mungkin mengesyorkan anda untuk banyakkan berehat.

Selain itu, anda juga dinasihatkan untuk mengelakkan sebarang aktiviti yang boleh mencetuskan pendarahan, seperti aktiviti seks dan senaman.

Bersedia untuk mendapatkan rawatan perubatan kecemasan jika anda mula berdarah. Anda perlu pergi ke hospital dengan segera jika pendarahan tersebut berterusan atau bertambah teruk.

#2. Bagi pendarahan yang banyak

Pendarahan yang banyak memerlukan bantuan perubatan kecemasan dengan segera dan mungkin memerlukan pemindahan darah.

Doktor berkemungkinan akan merancang pembedahan Czer jika bayi boleh dilahirkan dengan selamat, seeloknya selepas 36 minggu kehamilan.

Walau bagaimanapun, anda mungkin perlu bersalin lebih awal jika pendarahan berat berterusan atau jika anda mengalami beberapa episod pendarahan.

#3. Bagi pendarahan yang tidak berhenti

Jika pendarahan yang dialami tidak terkawal atau janin mengalami masalah, maka anda perlu menjalani pembedahan Czer kecemasan walaupun terpaksa melahirkan bayi pramatang.


PENTING! Ibu Ayah Kena Tahu Cara Nak Kira Keperluan Kalori Bayi

Ibu bapa perlu tahu pengiraan kalori bayi. Ini kerana keperluan kalori adalah berbeza untuk bayi, bergantung kepada pelbagai faktor seperti berat badan semasa, komposisi badan, berat badan semasa lahir, tahap aktiviti, keadaan perubatan, umur dan jantina.

Anda sepatutnya memerhatikan tanda-tanda kekenyangan dan kelaparan bayi anda, kerana dia menggunakan tanda-tanda ini bagi memberitahu anda apabila dia lapar hendak makan ataupun kenyang.

Tanda-tanda kelaparan termasuklah menangis dan meragam, sementara tanda-tanda kekenyangan adalah seperti tertidur semasa makan dan menolak puting.

Memandangkan faktor-faktor rumit terlibat dalam menentukan keperluan sebenar pengiraan kalori bayi, terdapat satu persamaan mudah yang boleh digunakan untuk mengira kalori yang bayi anda perlukan.

Semak cara mengira kalori menggunakan
kalkulator BMR
 kami di sini.

Pertukaran unit berat bayi

Tukar unit kiraan berat bayi anda dalam pounds kepada kilogram. Terdapat 2.2 pounds dalam setiap kilogram, jadi anda perlu bahagikan beratnya dalam pounds kepada 2.2 untuk mengetahui amaun sebenar beratnya dalam kilogram.

Contohnya, jika berat bayi anda 10 pounds, maka beratnya dalam kilogram ialah 4.55 kg.

Darabkan berat bayi anda dalam kilogram dengan 120 jika dia lahir cukup bulan, dan sihat. Purata bayi lahir cukup bulan memerlukan 120 kalori per kilogram berat setiap hari untuk membesar dengan sihat.

Sebagai contoh, jika bayi anda berat 4.55 kg, darabkan 4.55 dengan 120. Jumlahnya, 546, adalah jumlah pengiraan kalori yang perlu bayi anda ambil dalam sehari.

Pengiraan kalori dalam susu

Setiap 100 mL susu badan yang matang (i.e., susu ibu yang dihasilkan selepas 21 hari laktasi) menghasilkan kira-kira:

70 kalori

97 g air

4 g karbohidrat (terutamanya laktosa)

2 g lemak

3 g protein

Komposisi susu juga berbeza-beza dalam penyusuan. Susu badan matang berbeza dengan kolostrum, iaitu susu yang dihasilkan dalam beberapa hari terawal selepas bayi lahir. Setiap 100 mL kolostrum menghasilkan kira-kira:

58 kalori

3 g karbohidrat

9 g lemak

7 g protein

Kolostrum adalah rendah lemak dan karbohidrat. Sebagai hasilnya, terdapat sedikit kalori dalam susu ibu untuk beberapa hari terawal kelahiran bayi.

Kolostrum adalah berwarna kuning kerana ia mengandungi tinggi tahap beta karotene (10 kali lebih banyak daripada yang ditemui dalam susu badan yang sudah matang).

Kolostrum juga mengandungi paras vitamin E dan zink yang tinggi.

Bagi mengetahui BMR atau kadar metabolik basal anda dan keluarga, dapatkannya di Kalkulator BMR kami.


Belum Klimaks Tapi Suami Terpancut Dulu, Suruh Cik Abang Amalkan 7 Teknik Ini!

Kehidupan seks yang sempurna adalah idaman setiap individu. Namun tidak semua lelaki mempunyai kemampuan seksual yang hebat ketika beraksi di ranjang bersama pasangan tercinta. Jadi, apa yang boleh kalian lakukan untuk menyelesaikan masalah air mani cepat keluar ketika bersenggama? Teruskan membaca artikel ini.

Antara masalah yang sering kali diutarakan adalah
lemah libido
,
ereksi kurang kuat
 serta
ejakulasi pramatang
. Kesemua ini seterusnya akan mengakibatkan isteri kecewa dengan suami.

Cuba anda bayangkan,
baru 5 minit mendayung sudah terpancut
. Lama-kelamaan, aktiviti di kamar tidur kalian pasti akan menjadi hambar.

Untuk mendapatkan lebih banyak info tentang Kesihatan Seksual, sila dapatkannya
di sini.

Jangan ambil mudah masalah air mani cepat keluar!

Sebelum pergi dengan lebih mendalam lagi, wajarlah untuk kita tahu serba sedikit mengenai masalah yang dikenali sebagai ejakulasi pramatang ini.

Ia adalah kondisi di mana lelaki
mengalami klimaks
 lebih cepat dari sepatutnya. Ia boleh berlaku sebelum atau sebaik sahaja
proses penetrasi zakar
 ke dalam faraj berlangsung.

Tiada kiraan tepat untuk mengukur berapa lama seorang lelaki itu patut bertahan. Namun kajian oleh International Society of Sexual Medicine mengatakan bahawa 5 ke 7 minit adalah waktu yang ideal.

Antara punca berlakunya masalah ini termasuklah:

Zakar terlalu sensitif

Terlebih rangsangan

Terlampau teruja

Depresi

Stres

Masalah perhubungan

Rasa serba salah

Gelisah dengan prestasi sendiri

Tidak selesa dengan pasangan

Kurang amaun serotonin dalam otak

Menurut kajian lagi, kira-kira 30% ke 40% lelaki mengalami masalah air mani cepat keluar ketika berhubungan intim. Statistik ini menunjukkan bahawa sesuatu perlu dilakukan untuk menyelesaikannya.

Persoalannya, apa yang boleh dilakukan?

Apa lelaki boleh buat jika alami ejakulasi pramatang?

Masalah terpancut awal ketika beraksi di ranjang sebenarnya boleh diatasi, bergantung kepada punca ia berlaku. Sebenarnya, ia sangat bergantung kepada ‘teknik’ kalian.

Jika kalian salah seorang yang ada masalah ejakulasi pramatang, lakukan ini ketika berasmaradana:

#1. Luangkan masa lebih lama untuk adegan ‘foreplay’

Seks bukan sekadar memasukkan zakar ke dalam faraj sahaja ya? Sebelum mula menikmati hidangan utama, apa kata kalian membuka selera dengan berpeluk, bercium dan bersentuhan terlebih dahulu!

Selepas kedua-dua anda mula menunjukkan tanda sudah bersedia,
barulah memulakan proses penetrasi
.

Dengan ini, ejakulasi suami dan orgasma isteri mungkin dapat berlaku serentak pada waktu yang hampir sama.

#2. Alihkan perhatian anda setiap kali mahu terpancut

Sekiranya anda memulakan aktiviti seksual dengan nada yang tinggi, maka klimaks pun akan cepat berlaku.

Oleh itu, tarik nafas sedalamnya dan cuba fikir sesuatu yang lain setiap kali air mani terasa mahu terpancut.

Sebagai contoh, mungkin kalian boleh alihkan perhatian kepada sesuatu yang agak bosan seperti televisyen atau radio yang terpasang ketika projek asmara berlangsung.

Jika rasa ingin terkeluar air mani itu sudah kurang, boleh sambung semula dayungan kalian.

#3. Teknik ‘stop-and-start’

Hampir sama seperti teknik sebelum ini, anda perlu mengeluarkan zakar dari faraj setiap kali hampir mencapai klimaks. Relaks sebentar untuk mengelakkan ejakulasi.

Dengan usaha menghentikan dan memulakan semula dayungan menuju pulau bahagia, anda sudah pasti dapat memanjangkan sedikit tempoh masa seks berlangsung.

#4. Teknik ‘squeeze’

Teknik ini pula melibatkan suami atau isteri untuk memicit atau menekan bahagian kepala zakar selama 10 ke 20 saat apabila air mani mula penuh di bahagian badan zakar.

Selepas rasa ingin klimaks mula menurun, sambung semula dayungan. Teknik ini juga boleh digunakan bersama teknik ‘stop-and-start’ untuk keberkesanan yang maksimum.

#5. Menggunakan kondom

Kondom berupaya mengurangkan sensitivi zakar sekali gus melambatkan ejakulasi
dan membantu masalah air mani cepat keluar.

Untuk lebih efektif, kalian mungkin boleh cuba kondom jenis ‘climax control’ yang diperbuat dari lateks lebih tebal serta agen seperti benzocaine dan lidocaine yang boleh membantu masalah
ejakulasi pramatang
.

#6. Melancap sebelum aktiviti seksual

Ini adalah petua orang lama yang telah terbukti berjaya secara saintifik. Ini kerana
onani mampu mengurangkan tahap sensitiviti zakar
 ketika melakukan aktiviti seksual selepasnya.

Oleh itu, suami mungkin perlu melancap dalam tempoh masa sekitar 1 ke 2 jam sebelum bersenggama dengan isteri dalam usaha mengelakkan masalah air mani cepat keluar.

#7. Berjumpa doktor untuk ubatan & rawatan

Akhir sekali jika mempunyai masalah air mani cepat keluar, kalian mungkin perlu berjumpa doktor untuk mendapatkan ubatan seperti selective serotonin reuptake inhibitors (SSRIs), paroxetine, sildenafil atau tramadol.

Selain itu, minta juga pandangan doktor sama ada kalian perlu atau tidak menggunakan krim anastetik yang disapu kepada zakar untuk mengurangkan tahap sensitivitinya.


Jadual Pemakanan Ibu Menyusu Ini Bantu Kekal Kenyang Dan Bertenaga!

Jika anda melakukan
penyusuan eksklusif,
 sudah tentu aspek pemakanan sangat penting untuk dititikberatkan. Hello Doktor akan kongsikan jadual pemakanan ibu menyusu, sekali dengan resepi lazat.

Untuk mendapatkan lebih banyak info tentang Pemakanan Sihat, sila dapatkannya
di sini.

Diet pemakanan seimbang

Anda tidak memerlukan diet penyusuan khas tetapi apa yang dimakan haruslah seimbang.

Ini bermakna diet anda perlu mengandungi buah-buahan dan sayuran, serta bijirin penuh seperti oat,
beras perang
 serta bijirin dan roti yang dilabelkan gandum penuh.

Makanan tinggi kanji seperti kentang dan pasta adalah sumber tenaga penting.

Anda juga memerlukan protein tanpa lemak – ayam, telur, kekacang, lentil, ikan dan daging lembu tanpa lemak. Lemak sihat seperti minyak zaitun, kekacang, avokado dan
ikan berlemak
juga baik.

Sangat penting untuk ibu yang menyusukan anak menjaga diet pemakanan harian. Ini kerana ia dapat membantu mengekalkan tenaga dan menjadikan emosi anda lebih stabil.

Jadual pemakanan ibu menyusu

Ini antara idea hidangan harian untuk anda cuba:

Jam 7-8 pagi – Sarapan

Apabila i
ngin bersarapan
, pastinya kita akan terbayangkan nasi lemak mahupun roti canai, bukan? Tetapi untuk anda yang menyusukan badan, sudah tentu menu yang lebih sihat amat disarankan.

Apa kata anda cuba
overnight oat
 dengan susu badam, ditambah
biji chia
, oat dan juga buah-buahan segar pilihan – seperti strawberi atau beri biru.

Bagi mereka yang tidak pernah mencubanya
overnight oat
 adalah oat yang direndam bersama susu dalam satu bekas dan disimpan semalaman di dalam peti sejuk – kerana ia lebih enak dimakan sejuk.

Oat jenis rolled atau
cooking oat
 adalah yang paling elok dan sesuai digunakan.

Untuk menu yang lebih ringkas, roti sandwic tuna dan
susu kurma
 jawapannya. Susu kurma bukan sahaja mengenyangkan, bahkan berkhasiat dan dikatakan sebagai makanan penggalak susu.

Berikut resepi susu kurma boleh anda cuba:

Bahan-bahan:

7 biji
buah kurma
 – dibuang bijinya (untuk 1 hidangan)

Air mineral secukupnya

Susu UHT (boleh juga guna susu kambing). Tidak digalakkan menggunakan susu serbuk atau susu pekat manis

Cara-cara penyediaan:

Rendam kurma yang sudah dibuang biji di dalam air mineral hingga menutup permukaan kurma semalaman. Anda boleh letak
di dalam peti ais
 jika mahu sejuk.

Waktu bersarapan, tuang kurma yang sudah direndam berserta air rendamannya. Tambahkan susu UHT secukupnya.

Kisar semuanya hingga halus.

Sedia untuk dinikmati.

Baca juga:

Jam 10-11 pagi – Minum pagi dalam jadual pemakanan ibu menyusu

Untuk hidangan snek waktu pagi ini, pilih makanan yang lebih ringan.

Anda boleh makan:

5 keping kraker gandum penuh

1 cawan yogurt rendah lemak

Potongan epal

Kismis

Coklat panas

Jam 12-1 tengah hari – Makan tengah hari

Bagi menu makan tengah hari pula, kita ubah kepada cita rasa
western
, okay?

2 ketul bebola daging

1 cawan spageti

½ cawan sos
bolognese

14 biji
buah anggur

Namun jika tekak masih mahukan sesuatu berunsur kemelayuan, anda boleh memilih hidangan nasi, berlauk ayam atau ikan, sayur hijau dan pastikan ada buah-buahan.

Antara resepi pilihan yang boleh dicuba adalah ikan tenggiri masak sambal, yang sedap dimakan bersama nasi panas.

Bahan-bahan:

4 ketul ikan tenggiri segar

 1 mangkuk kecil cili boh

 3 biji bawang besar – dimayang

 5 ulas
bawang merah
 – dihiris nipis

 5 ulas bawang putih – dihiris nipis

 1 cm halia- dihiris nipis

 2 batang serai – diketuk

 2 biji tomato – dibelah 4 bahagian

 Sedikit serbuk kunyit

 Bahan perasa

 Minyak untuk menumis

 Air secukupnya

Jadual pemakanan ibu menyusu #Cara-cara penyediaan:

Gaulkan ikan tenggiri bersama serbuk kunyit dan sedikit garam.

Panaskan minyak dan goreng hingga garing. Angkat dan toskan.

Panaskan minyak pada kuali berasingan, masukkan bawang merah, bawang putih, halia dan tumiskan hingga garing.

Masukkan pula cili boh bersama serai dan tumiskan sehingga naik minyak.

Jika kuah terlalu pekat, boleh tambahkan air.

Kemudian, masukkan tomato, bawang besar dan ikan tenggiri yang digoreng tadi.

Masukkan gula dan garam mengikut cita rasa.

Jam 3-5 petang – Minum petang

Snek petang pula, anda boleh memilih roti bakar gandum penuh bersama ½ cawan buah-buahan.

Sekiranya anda mahukan sesuatu yang lebih mengenyangkan sementara tiba waktu makan malam,
 smoothie
peanut butter strawberry
 pilihan terbaik.

Ini resepinya:

Bahan-bahan:

1 cawan strawberi

1 susu besar mentega kacang

1 sudu besar oat

1 cawan susu UHT

1 cawan ais

Cara-cara penyediaan:

Campur semua bahan dalam mesin pengisar. Kisarkan sehingga sebati.

Tuangkan smoothie dalam bekas minuman dan sedia untuk diminum.

Jam 7-8 malam – Menu makan malam untuk jadual pemakanan ibu menyusu

Nasi bersama lauk pilihan ikan atau ayam, sayuran berdaun hijau dan juga buah-buahan.

Tetapi jika inginkan sesuatu yang lebih
fancy,
 anda boleh mencuba
baked salmon
 bersama kentang panggang dan kacang pis.

Bahan-bahan:

Kepingan ikan salmon – tanpa tulang

Minyak zaiton

Garam

Serbuk lada hitam

Bawang putih
 – dicincang

Perasa herba Itali – biasanya mengandungi selasih,
oregano, rosemary
 dan
 thyme

Lemon – ½ diperahkan untuk jus

Kerajang aluminium (
foil
)- untuk membakar ikan

Cara-cara penyediaan:

Panaskan oven antara 400-425°.

Sediakan salmon di atas
foil
 dan perasakan dengan garam dan serbuk lada hitam secukupnya.

Gaulkan minyak zaitun, bawang putih, herba dan jus lemon. Sapukan ke atas kepingan ikan salmon, atas dan bawah.

Lipatkan
foil
 sehingga ikan tertutup sepenuhnya.

Panggang salmon dalam oven selama 15-20 minit – mengikut ketebalan kepingan salmon.

Sedia untuk dinikmati bersama kentang panggang dan kacang pis.

Jadual pemakanan ibu menyusu #Jam 9-10 malam – Minum malam

Pada sesi snek malam, anda boleh menikmati 2 auns bijirin, 1 cawan susu dan ½ cawan buah-buahan.

Anda juga boleh menyediakan bekalan di malam hari  – buah kurma dan
air kosong
 untuk jika terasa lapar dan dahaga.

Jika terdapat sebarang keraguan mengenai kesesuaian sesuatu jenis makanan untuk anda ambil semasa menyusukan bayi, berbincanglah dengan doktor.


3 Posisi Bersama Untuk Elak Hamil Anda Boleh Cuba! Tapi, Betul Ke Berkesan Kaedah Ini?

Tidak semua pasangan suami isteri itu berhasrat untuk cepat
 menimang cahaya mata ekoran sedang merancang
. Jadi, antara usaha yang mereka boleh cuba adalah posisi bersama untuk elak hamil. Berkesankah?

Untuk mendapatkan lebih banyak informasi tentang Kesihatan Seksual , anda boleh klik
di sini
.

Kehamilan & hubungan seks pasangan

Untuk pengetahuan anda semua, kehamilan mungkin akan berlaku apabila sperma si lelaki bersenyawa dengan telur si wanita dan proses ini pula hanya bakal terjadi
jika ada aktiviti seksual yang tertentu
.

Aktiviti yang dimaksudkan di atas adalah apabila lelaki memasukkan zakar ke dalam faraj wanita lalu mengeluarkan air mani selepas tempoh ereksi dan ejakulasi tetapi ia juga bukan semudah yang anda sangkakan.

Jutaan sperma yang keluar daripada testis lelaki sihat perlu bergerak serta berenang dari lubang faraj ke rahim wanita demi menyempurnakan proses persenyawaan. Atau jika tidak,
kehamilan mungkin tidak berlaku
!

Dalam erti kata mudah,
 hubungan seks pasangan suami isteri
 yang melibatkan aktiviti penetrasi alat kemaluan masing-masing mungkin boleh menyebabkan kehamilan meskipun kalian belum mahu ia berlaku.

Buat anda yang sedang merancang, adakah wujud posisi bersama untuk elak hamil atau ada beberapa petua lain?

Ini beberapa posisi bersama untuk elak hamil!

Walaupun bukan semua, tetapi ramai pasangan terutama yang masih muda dan baru berkahwin gemar mengamalkan
petua elak mengandung selepas bersama
atas sebab belum bersedia atau faktor tertentu.

Anda tidak perlu sehingga mengelak daripada tanggungjawab sebagai suami isteri.
 Seks itu masih perkara penting
!

Posisi bersama untuk elak hamil #1. 69

Pertama, kalian mungkin boleh memilih untuk melakukan
blowjob
serta
handjob
secara serentak dengan posisi 69
. Ia adalah posisi di mana pasangan berbaring dengan kepala menghadap alat kelamin masing-masing.

Dengan posisi ini, anda berdua mampu merangsang alat kemaluan bersama tanpa perlu risau akan risiko ‘termengandung’.

#2. Posisi
doggy style

Kedua, anda dan pasangan yang tidak mahu hamil mungkin boleh menjalani hubungan seks dengan posisi
doggy style
 kerana ia lebih memudahkan anda mengeluarkan zakar daripada faraj apabila tiba klimaks.

Kenapa ia perlu dikeluarkan? Dengan mencabut zakar daripada faraj
lalu memancutkan air mani di luar
 – metode
pull out
, sudah tentu risiko untuk pasangan mengandung luar jangkaan akan dapat dikurangkan.

#3. Posisi
woman on top

Ketiga, anda dan pasangan juga boleh menjalani hubungan seks dengan posisi
woman on top
untuk menurunkan risiko kehamilan luar jangkaan namun ia bukan dengan cara yang
serupa seperti posisi di atas tadi
.

Sebaliknya, posisi ini dipercayai mampu melawan graviti lantas memungkinkan untuk air mani yang terpancut daripada zakar itu tidak naik ke dalam faraj dan turun sekali gus membantu bagi mencegah kehamilan.

Apa lagi petua lain yang anda boleh cuba?

Pun begitu, ketahuilah bahawa semua posisi bersama untuk elak hamil di atas hanya sekadar petua atau usaha dan ia mungkin tidak akan berkesan lebih-lebih lagi jika ia dilakukan oleh anda yang kurang pengalaman.

Dalam pada itu, masih belum wujud sebarang kajian saintifik yang kata
posisi di atas boleh membantu pasangan
 yang tidak mahu mengandung. Dalam erti kata lain, ia mungkin tidak akan berkesan untuk semua orang.

Sebagai alternatif yang lain, anda dan pasangan perlu hubungan seksual dengan langkah berwaspada seperti berikut:

Penggunaan alat kontraseptif
 – Alat kontraseptif
seperti kondom lelaki, kondom wanita,
 pemasangan intrauterin, pembedahan vasektomi dan lain-lain adalah antara ikhtiar yang paling umum serta efektif

Pengambilan ubatan kontraseptif
 –
Pengambilan ubatan atau suntikan hormon
 mungkin lebih popular digunakan oleh wanita namun tidak mustahil juga ada ubat untuk lelaki dengan kemajuan teknologi masa kini

Waktu selamat untuk bersetubuh
 – Kadangkala, anda boleh tahu waktu selamat untuk bersetubuh dengan cara melihat kepada kalendar ovulasi, suhu badan atau cecair pada alat kelamin anda di mana rahim tidak menghasilkan dan mengeluarkan telur

Konklusinya, pengamalan posisi bersama untuk elak hamil sahaja mungkin belum cukup bagi mencegah diri daripada mengandung ekoran posisi-posisi di atas masih
berisiko membawa kehamilan luar jangkaan
.

Supaya anda lebih pasti, turut amalkan langkah yang lain dan dapatkan informasi serta nasihat daripada doktor ya?


Ketuat Kelamin (Pembedahan)

Definisi

Apakah itu Pembedahan Ketuat Kelamin ?

Doktor mungkin mengambil sampel, atau pembedahan bagi tisu yang abnormal. Kebanyakan ketuat tidak memerlukan pembedahan. Tetapi pembedahan mungkin diambil sekiranya ketuat kelamin  tidak dapat dikenalpasti melalui ujian fizikal atau ketika
pemeriksaan ginekologi
 dengan instrumen pembesaran ringan (colposcopy). Pemeriksaaan mikroskopi pada tisu pembedahan boleh membantu doktor mengesan sama ada terdapat kehadiran
human papillomavirus
 (HPV).

Mengapa ujian Pembedahan Ketuat Kelamin dilaksanakan?

Anda mungkin perlu melakukan pembedahan sekiranya perkara berikut terjadi:

Doktor tidak pasti jenis tisu abnormal yang ditemui

Ketuat tidak bertindakbalas terhadap rawatan

Ketuat kelihatan luar biasa

Perkara-perkara yang perlu diketahui terlebih dahulu

Apakah perkara yang perlu diketahui sebelum menerima Pembedahan Ketuat Kelamin ?

Rawatan untuk sel abnormal termasuklah tempoh menunggu tanpa sebarang rawatan, rawatan perubatan, atau rawatan pembuangan tisu abnormal.

Keputusan untuk melakukan pembedahan adalah bergantung kepada adakah keputusan pembedahan akan mempengaruhi rawatan.

Sekiranya pembedahan mengesahkan genital lelaki, vagina atau ketuat perianal, rawatan perubatan adalah satu pilihan.

Hubungan kelamin
 haruslah dielakkan sehingga kawasan pembedahan sembuh sepenuhnya.

Ketahui apa yang terjadi

Bagaimana persediaan untuk Pembedahan Ketuat Kelamin ?

Pembedahan boleh dilakukan di klinik atau pejabat doktor. Anda akan diberikan suntikan ubat kebas (anestetik lokal).

Apa yang berlaku ketika Pembedahan Ketuat Kelamin ?

Sedikit sampel tisu (pembedahan) mungkin diambil daripada ketuat kelamin . Sampel akan dilihat di bawah mikroskop. Ini kebiasaannya akan digunakan bagi pembedahan bahagian genital luaran bagi lelaki atau wanita; ini termasuk vulva, skrotum atau zakar. Suntikan mungkin sangat menyakitkan, tetapi anestetik lokal akan diberi sekiranya pembedahan dirasakan lebih menyakitkan berbanding suntikan.

Apa yang berlaku selepas Pembedahan Ketuat Kelamin?

Sekiranya anda melakukan pembedahan, kemungkinan anda akan merasakan kesakitan di bahagian vagina untuk satu atau  dua hari. Sedikit pendarahan juga kebiasaannya berlaku sehingga ke tempoh seminggu selepas pembedahan. Darah yang keluar mungkin berwarna sedikit gelap sekiranya Cecair Monsel’s digunakan. Anda boleh menggunakan tuala wanita untuk tempoh pendarahan. Jangan menyembur, melakukan seks atau menggunakan tampon untuk seminggu bagi memberi masa serviks untuk pulih. Jangan melakukan senaman sehari selepas kolposkopi.

Sekiranya ada sebarang persoalan berkenaan Pembedahan Ketuat Kelamin , sila berbincang dengan doktor anda untuk memahami arahan untuk anda.

Memahami keputusannya

Bagaimana mentafsir keputusan ujian?

Penemuan melalui pembedahan mungkin seperti berikut;

Normal

Tidak terdapat sebarang sel abnormal, yang kebiasaannya bermaksud HPV tidak ditemui.

Tidak normal

Sel abnormal dipanggil koilocytes ditemui. Koilocytes ialah sel yang berogga atau cekung apabila diperiksa di bawah mikroskop. Sel Koilocytes diambil daripada genital atau kawasan dubur adalah tidak normal dan menunjukkan jangkitan human papillomavirus (HPV).

Lain-lain jenis kulit lesi juga mungkin ditemui.

Perubahan abnormal sel serviks yang disebabkan HPV akan dirawat berasingan daripada rawatan ketuat kelamin.

Bergantung kepada makmal dan hospital, julat normal bagi Pembedahan Ketuat Kelamin mungkin berbeza. Sila berbincang dengan doktor jika terdapat sebarang soalan mengenai keputusan ujian anda.


Hepatitis A (Ujian)

Definisi

Apa itu Ujian Hepatitis A?

Ujian virus hepatitis A (HAV) ialah sejenis ujian darah untuk mengesan protein (antibodi) yang dihasilkan oleh badan sebagai respon kepada virus yang menyebabkan hepatitis A. Protein ini akan dijumpai di dalam darah jika anda sedang mengalami jangkitan hepatitis A atau pernah mengalaminya sebelum ini. Adalah sangat penting untuk mengenal pasti jenis virus hepatitis yang menyebabkan jangkitan untuk mencegahnya daripada merebak dan untuk memulakan rawatan yang sepatutnya.

Jangkitan HAV tersebar melalui makanan atau minuman yang telah dicemari najis orang yang mengalami jangkitan virus ini.

Antibodi
IgM anti-HAV
bermaksud jangkitan virus hepatitis A terkini. Antibodi IgM anti-HAV secara umumnya boleh dikesan di dalam darah seawal 2 minggu selepas permulaan jangkitan HAV. Antibodi ini hilang dari darah selepas 3 ke 12 bulan dari tempoh jangkitan.

Antibodi
IgG anti-HAV
bermaksud anda pernah dijangkiti virus hepatitis A. Antibodi IgG anti-HAV muncul sekitar 8 ke 12 minggu selepas permulaan jangkitan dan kekal di dalam darah sebagai perlindungan (imuniti) ke atas HAV seumur hidup.

Vaksin hepatitis A tersedia untuk mencegah jangkitan HAV. Jika anda telah mengambil vaksin ini dan anda mempunyai antibodi anti-HAV, ia bermakna vaksin tersebut efektif.

Mengapa ini ujian dijalankan?

Doktor mungkin menjalankan ujian ini jika kamu ada tanda-tanda hepatitis. Ia digunakan untuk:

Mengesan jangkitan terkini atau yang lalu

Menentukan sejauh mana pesakit hepatitis boleh menjangkiti orang lain

Memantau pesakit hepatitis yang sedang dirawat

Keadaan lain dimana ujian ini mungkin dijalankan:

Hepatitis kronik dan berkekalan

Agen Delta (hepatitis D)

Sindrom nefrotik

Perkara yang perlu anda tahu sebelum ujian

Apa yang anda perlu tahu sebelum menjalani ujian ini?

Hepatitis A boleh dicegah melalui vaksin. Anda juga mungkin boleh mencegah jangkitan hepatitis A walaupun selepas anda sudah terdedah kepada virus tersebut jika anda mendapatkan vaksin atau satu dos imunoglobulin.

Antibodi hepatitis boleh mengambil masa berminggu atau bertahun untuk berkembang. Jadi, keputusan anda mungkin menjadi negatif walaupun anda mengalami tahap awal jangkitan (palsu negatif).

Ujian-ujian lain yang menunjukkan sejauh mana hati berfungsi kebiasaannya dibuat jika doktor anda mengesyaki anda mengalami hepatitis. Ujian-ujian ini termasuk kadar bilirubin, alkaline phosphatase, alanine aminotransferase dan aspartate aminotransferase.

Virus hepatitis A tidak menyebabkan penyakit jangka masa panjang. Jadi, tiada ujian susulan diperlukan sebaik sahaja jangkitan hilang.

Ketahui apa yang berlaku

Apakah persediaan ujian ini?

Tiada persediaan khusus diperlukan sebelum menjalani ujian ini. Sila berbincang dengan doktor anda tentang sebarang kebimbangan yang anda ada berkenaan keperluan ujian, risiko-risikonya, bagaimana ia dijalankan atau apakah maksud keputusannya.

Apa yang berlaku ketika ujian ini?

Doktor akan membersihkan kawasan kecil di lengan atau siku anda menggunakan pengelap antiseptik atau pad alcohol. Dalam sesetengah kes, pembalut elastik akan dililit mengelilingi bahagian atas lengan anda untuk meningkatkan aliran darah. Ini akan membuatkan lebih mudah untuk mengambil darah dari vena anda.

Kemudian, lengan anda akan dicucuk dengan jarum ke dalam vena. Satu tiub akan dilekatkan pada jarum untuk mengumpul darah.

Apabila darah telah diambil, doktor akan mengalihkan jarum tersebut. Kemudian, doktor akan meletakkan swab kapas dan pembalut untuk menghentikan sebarang pendarahan di kawasan jarum dicucukkan.

Apa yang berlaku selepas ujian ini?

Anda mungkin tidak merasakan apa-apa dari suntikan jarum tersebut atau mungkin anda ada rasa sedikit sengatan atau cubitan.

Anda boleh pulang ke rumah dan kembali kepada aktiviti normal sejurus selepas prosedur tersebut. Doktor akan menghubungi anda dan memberikan tarikh untuk membincangkan keputusan ujian. Keputusan kebiasaannya tersedia dalam 5 ke 7 hari.

Memahami keputusan

Apa maksud keputusan saya?

Keputusan negatif virus hepatitis beerti tiada antibodi melawan virus hepatitis yang dijumpai. Keputusan positif beerti antibodi melawan hepatitis A dijumpai.

Ujian hepatitis A

Negatif
:
Tiada antibodi hepatitis A (HAV) dijumpai.

Positif
:
Antibodi hepatitis A (HAV) dijumpai. Anda mungkin memerlukan ujian lagi untuk menentukan jika anda mempunyai jangkitan terkini, aktif atau jangkitan lalu.

Antibodi
IgM anti-HAV
dijumpai jika anda mengalami jangkitan aktif atau terkini. Antibodi IgM kebiasaannya keluar di dalam darah seawal 2 minggu selepas anda dijangkiti HAV, apabila ada simptom-simptom hepatitis A dan berkekalan sehingga beberapa bulan selepas simptom-simptomnya hilang.

Hanya antibodi
IgG anti-HAV
dijumpai jika anda mengalami jangkitan pada masa lalu atau menerima vaksin. Ini beerti anda terlindung dari jangkitan.

Julat normal bagi ujian ini mungkin berbeza bergantung kepada makmal dan hospital. Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Jika anda mempunyai sebarang persoalan berkenaan ujian ini, sila berunding dengan doktor anda untuk memahami dengan lebih baik.


Ingin Jaga Jantung Anda? Gunakan Kaedah Polymeal, Amalkan Menu Diet Baik Untuk Jantung!

Pada tahun 2004, sekumpulan saintis ada mencadangkan konsep polymeal, iatu satu set makanan untuk jantung yang boleh mengurangkan risiko penyakit jantung. Apa itu polymeal? Ini penerangannya dan contoh menu diet jantung yang boleh anda amalkan!

Polymeal, makanan untuk jantung yang patut diamalkan

Polymeal adalah satu kaedah diet atau pelan makanan untuk jantung yang bertujuan melawan penyakit jantung.

Ia mula diperkenalkan pada Disember 2004 oleh seorang saintis kesihatan awam, Oscar Franco yang berkhidmat di
University Medical Centre
, Netherlands.

Oscar dan rakan penyelidiknya telah mencadangkan bahawa polymeal adalah sebagai alternatif semula jadi bagi ‘Polypill’, yang merupakan satu idea penghasilan ubat bagi mengurangkan penyakit jantung.

Kajian berkenaan polymeal ini dilakukan secara analisis meta, iaitu analisis yang menggabungkan hasil-hasil kajian lepas yang telah dilakukan sebelum ini.

Menurut kajian tersebut, jika seseorang individu mengikuti kaedah polymeal, ia akan membantu melambatkan permulaan bagi seseorang itu mendapat penyakit jantung selama 9 tahun bagi lelaki, dan 8 tahun bagi perempuan.

Dengan kata mudah, polymeal adalah gabungan beberapa jenis makanan yang membantu mengurangkan risiko seseorang untuk mendapat penyakit jantung.

Contoh menu diet jantung yang terkandung dalam senarai polymeal

Terdapat beberapa jenis atau contoh menu diet jantung yang dirumuskan mampu mengurangkan risiko anda untuk mendapat penyakit jantung.

Contoh menu diet jantung tersebut ialah sayur-sayuran
, buah-buahan, coklat gelap, badam, bawang putih dan ikan berlemak.

Bagi sayur-sayuran dan buah-buahan, risiko untuk mendapat penyakit jantung akan berkurangan sebanyak 21% jika anda mengambilnya sebanyak 396 gram sehari.

Untuk ikan pula, anda digalakkan untuk mengambil sebanyak 113 gram setiap kali hidangan, sekurang-kurangnya 4 kali dalam seminggu.

Ikan yang sesuai untuk dimakan pula adalah jenis ikan berlemak atau berminyak yang mengandungi kandungan omega-3 seperti ikan tenggiri dan ikan salmon.

Jumlah pengambilan ikan ini akan mengurangkan risiko anda untuk mendapat penyakit jantung sebanyak 14%.

Selain sayur-sayuran dan juga ikan, anda juga digalakkan untuk mengambil badam dalam hidangan anda. Sekitar 71 gram badam disarankan untuk dimakan setiap hari dan ia dikatakan mampu mengurangkan risiko penyakit jantung sebanyak 12.5%.

Untuk dua jenis makanan lagi iaitu coklat gelap dan bawang putih, manfaat yang dinyatakan terhadap kesihatan jantung agak kontroversi.

Berdasarkan kajian,
99 gram coklat gelap yang dimakan setiap hari mampu mengurangkan tekanan darah
 sekali gus mengurangkan risiko penyakit jantung sebanyak 21%.

Namun, lebih banyak kajian baharu lain perlu dilakukan untuk menyokong kajian terbabit.

Selain itu,
manfaat pengambilan bawang putih turut mempunyai sedikit kontroversi
. Penulis kajian polymeal ada mencadangkan supaya menambahkan sekitar 3 gram bawang putih segar sehari untuk mengurangkan risiko penyakit kardiovaskular sebanyak 25%.

Namun kajian berkenaan manfaat ini jauh lebih sedikit berbanding kajian berkenaan manfaat bawang putih terhadap pengurangan kolesterol tubuh.

Adakah wujud sebarang kesan sampingan daripada kaedah polymeal?

Daripada analisis kajian yang telah dijalankan, tidak terdapat sebarang kesan sampingan yang serius dilaporkan pernah berlaku.

Bagi bawang putih, kesannya hanyalah penghasilan bau badan yang mungkin kurang menyenangkan.

Namun, terdapat juga beberapa kesan sampingan pemakanan bawang putih segar seperti kembung perut, alahan dan sakit perut. Akan tetapi kesan yang dilaporkan tersebut masih tidak terbukti.

Ia baik untuk jantung, tetapi tidak terhad kepada jenis makanan tertentu sahaja

Kaedah polymeal menggalakkan kita untuk makan beberapa bahan makanan tertentu. Disebabkan itu, ada beberapa jenis makanan lain yang mungkin kita terlepas pandang berkenaan manfaatnya terhadap tubuh.

Dalam kaedah polymeal, jenis makanan yang dicadangkan amatlah terhad dan ia tidak menyatakan sebarang sumber makanan lain yang boleh memberikan manfaat yang sama.

Sebagai contoh, kekacang,
bijirin penuh dan sumber serat diet yang lain
 juga membantu merendahkan kolesterol jahat dalam tubuh.
Ia juga membantu mengurangkan risiko penyakit jantung sebanyak 25%.

Selain itu,
protein daripada kacang soya juga boleh membantu menurunkan paras kolesterol dalam badan anda
.

Begitu juga manfaat daripada minyak zaitun dan minyak kanola yang boleh memberikan perlindungan kepada kesihatan jantung anda.

Bukan hanya polymeal, tetapi juga gaya hidup

Untuk mengekalkan kesihatan terutamanya kesihatan jantung anda, anda tidak boleh bergantung kepada alternatif seperti kaedah polymeal semata-mata. Pemakanan sahaja tidak mencukupi untuk mengekalkan kesihatan anda.

Anda juga masih perlu untuk melakukan aktiviti fizikal setiap hari seperti bersenam dan bersukan.

Selain itu, kekalkan juga gaya hidup yang aktif berbanding hanya duduk selama berjam-jam di rumah atau di tempat kerja.
Pastikan juga anda tidak merokok
 dan tidak mengambil sebarang minuman keras dalam pemakanan anda.

Dengan cara yang lebih komprehensif ini, pastinya risiko anda untuk mendapat penyakit jantung akan menjadi lebih sedikit berbanding hanya bergantung kepada diet pemakanan semata-mata.


Memahami Rawatan Untuk Merawat Parut Jerawat Anda

Jerawat adalah keadaan kulit paling biasa yang mempengaruhi remaja dan orang dewasa. Jerawat tidak hanya memberi kesan kepada penampilan luar tetapi juga boleh memberi kesan emosi, menyebabkan keyakinan diri berkurang. Selepas jerawat anda sembuh, ia boleh meninggalkan tisu parut yang menjadi parut jerawat.

Apakah jenis parut jerawat yang saya ada?

Parut jerawat muncul selepas tubuh anda telah membaiki tisu kulit yang rosak dari jerawat yang meradang. Radang jerawat biasanya muncul sebagai papules, nodul, pustula atau sista. Bintik putih
(whiteheads)
 dan bintik hitam
(blackheads)
 tidak meradang dan mempunyai peluang yang rendah untuk menjadi parut. Pori tersumbat boleh membengkak dan pecah, menyebabkan dinding folikel pecah dan kandungan yang meradang (sel mati, minyak, bakteria) merebak ke sel-sel di sekitarnya. Sel-sel kulit yang rosak mula menyembuh yang boleh menyebabkan tisu parut, membentuk lapisan kulit yang berbeza dalam tekstur dan kelihatan dari tisu kulit asal.

Terdapat dua jenis utama parut jerawat:

Hipertrofi atau keloid, membangunkan parut, berparut.
 Parut jerawat ini lebih biasa di bahagian belakang dan dada. Parut hipertrofi berlaku apabila tubuh menghasilkan terlalu banyak kolagen sebagai tisu kulit jerawat sembuh, menyebabkan tisu parut yang meningkat.

Atropik atau menekan, parut.
 Parut-parut yang menekan ini biasanya terbentuk di muka. Parut-parut ini berkembang apabila terdapat kehilangan tisu sementara tisu kulit jerawat sedang diperbaiki. Terdapat dua jenis parut atropik yang dipanggil parut
icepick
 dan parut
boxcar.
 Parut
icepick
 biasanya kecil dengan lubang jelas pada kulit manakala bekas parut
boxcar
 adalah kawasan tertekan yang bulat dengan sisi bersudut.

Bagaimana saya boleh merawat parut jerawat?

Mengubati parut jerawat biasanya bergantung kepada tahap dan lokasi parut anda. Doktor anda mungkin menyarankan menggunakan krim berubat atau rawatan kulit kosmetik untuk merawat parut jerawat anda.

Krim berubat

Terdapat banyak krim topikal yang berubat untuk membantu mengurangkan penampilan parut jerawat anda. Doktor anda boleh menetapkan kortikosteroid dos rendah digunakan untuk menguruskan sebarang parut yang merah dan bengkak. Krim berubat lain boleh meringankan parut jerawat anda dengan bahan-bahan seperti hidrokuinon, asid kojik (pelembab kulit semula jadi yang berasal dari ekstrak cendawan), arbutin (juga dikenali sebagai ekstrak bearberry), dan vitamin C (asid askorbik).

Rawatan kulit kosmetik

Sekiranya anda mengalami parut yang serius daripada serangan sebelumnya dengan jerawat, terdapat beberapa perkara yang boleh anda lakukan:

Laser resurfacing
. Kaedah ini menggunakan teknologi laser untuk memperbaiki dan mengetatkan permukaan kulit, meninggalkan kulit licin dan kelihatan muda. Ia membantu menghasilkan kolagen untuk membentuk lapisan kulit baru dan membantu mengisi parut jerawat. Ia boleh mengambil mana-mana masa dari beberapa minit hingga satu jam. Doktor akan cuba mengurangkan kesakitan terlebih dahulu dengan mematikan rasa kulit dengan anestesia tempatan. Ia biasanya mengambil masa antara 3 dan 10 hari untuk kulit sembuh sepenuhnya.

Fractional laser therapy
. Rawatan laser jenis ini boleh menembusi lebih mendalam ke dalam kulit daripada pelapisan laser biasa atau dermabrasi. Laser jenis ini tidak mengeluarkan lapisan atas kulit. Sebaliknya, ia menggunakan denyutan cahaya laser untuk memasuki kulit dan menggalakkan pengeluaran kolagen. Ia kurang invasif dan mempunyai masa penyembuhan yang lebih pendek.

Dermabrasion.
 Rawatan ini menggunakan peranti berus berputar untuk menghilangkan lapisan kulit. Apabila kulit menyembuhkan, lapisan kulit yang baru terbentuk adalah lebih licin dan muda. Ia mengambil masa kira-kira 10 hari hingga 3 minggu untuk penyembuhan kulit.

Filler injections.
 Rawatan ini boleh membantu mengisi jurang inden yang membentuk parut keloid atau parut yang tertekan. Tetapi kelemahan kepada pengisi adalah bahawa mereka perlu diulang pada setiap 4 hingga 6 bulan, kerana produk memerlukan masa untuk menyerap ke dalam kulit.

Pembedahan parut jerawat. Pembedahan kecil mungkin diperlukan untuk bekas luka jerawat yang lebih teruk. Pembedahan tidak boleh mengeluarkan parut sepenuhnya tetapi boleh meningkatkan parut menjadi kurang ketara. Tisu parut yang selebihnya akhirnya akan pudar dari masa ke masa.

Kunci utama untuk menyembuhkan parut jerawat adalah kesabaran. Banyak rawatan mungkin mempunyai lebih banyak kesan sampingan daripada yang lain. Dan, parut jerawat setiap orang boleh berbeza daripada yang lain. Anda harus berbincang dengan ahli dermatologi anda mengenai kemungkinan pilihan rawatan yang boleh meningkatkan parut jerawat anda.

Hello Health Group
 tidak memberi nasihat perubatan, diagnosis atau rawatan.


Anda Mungkin Tak Pernah Dengar Fakta Tentang Kondom Ini, #6 Paling UNIK

Anda selalu dengar tentang dan fungsi kondom, malahan anda mungkin pernah menggunakannya. Tetapi apa fakta tentang kondom yang anda tahu?

Untuk mendapatkan lebih banyak info tentang Kesihatan Seksual, sila dapatkannya di sini.

Kondom

Kondom merupakan satu kaedah kawalan kehamilan dan pencegahan penyakit kelamin (STD) yang biasa dan berkesan ketika melakukan hubungan seksual.
 Terdapat pelbagai jenis kondom di pasaran.

S
elain digunakan untuk mengawal kelahiran dan mencegah penyakit, melibatkan jangkitan kelamin (STD) seperti gonorea, sifilis, AIDS dan lain-lain.

Fungsi kondom sudah tentu untuk membendung sperma daripada memasuki ovari
. Namun adakah itu sahaja fakta tentang kondom yang anda tahu? Haa..berikut
beberapa fakta tentang kondom yang menarik dan mengujakan.

8 fakta tentang kondom

 Berapa lama kondom digunakan?

Kondom telah digunakan sejak 15,000 tahun yang lalu. Kondom yang paling tua telah dijumpai Sweden dan ia diperbuat daripada usus babi.

 Kondom tidak boleh mencegah penyakit kelamin dan kehamilan 100%

Tahap peratusan bagi keberkesanan kondom dalam mencegah STD dan kehamilan hanya 97%, iaitu merupakan peratusan tertinggi di antara kaedah pencegah yang ada. Kes ralat mungkin berpunca dari sebab seperti penggunaan yang salah dan kondom yang sudah luput.

Kondom berkesan untuk mencegah STD, penyakit HIV
dan kehamilan. Jadi penggunaan kondom penting ketika melakukan hubungan seksual untuk melindungi kesihatan diri dan pasangan.

Jika terdapat alahan selepas menggunakan kondom, haruslah berjumpa doktor untuk mendapatkan rawatan yang bersesuaian.

 Di manakah pengeluar terbesar kondom?

Malaysia merupakan negara yang mempunyai kilang penghasilan kondom terbesar, yang membekalkan 25% bahagian pasaran dunia. Selain itu, Amerika Syarikat merupakan negara penggunaan kondom terbesar di dunia.

Fakta tentang kondom – Bagaimana kondom dihasilkan?

Secara umumnya, sejak tahun 1920, kondom dihasilkan daripada lateks dan mula dijual oleh London Rubber Company, lebih dikenali sebagai Durex, pada tahun 1932.

Walau bagaimanapun, sebelum penggunaan lateks, banyak bahan material berbeza seperti usus haiwan atau sutera digunakan. Kulit juga digunakan dalam penghasilan kondom di Jepun.

Fakta tentang kondom – Berapa jenis kondom?

Terdapat beberapa jenis kondom:

 Kondom biasa – mempunyai saiz biasa dan boleh digunakan oleh setiap individu. Walau bagaimanapun, ia tidak boleh memberikan keselesaan yang sama seperti penggunaan kondom yang lebih besar atau kecil.

 Kondom kecil – direka untuk zakar yang lebih pendek atau kecil. Kondom jenis ini memberikan rasa yang lebih baik dan mengurangkan risiko kondom dari tertanggal ketika digunakan.

Kondom besar – merupakan kondom yang besar daripada yang biasa dan terdapat dalam pelbagai bentuk. Ia juga direka untuk memberikan lebih keselesaan.

Kondom menyeronokkan – yang ditambah warna, perisa dan bersinar dalam gelap, untuk menjadi hubungan seksual lebih menarik. Walau bagaimanapun, ia mungkin boleh menyebabkan alahan kepada individu lelaki mahupun wanita.

Kondom nipis – lebih nipis daripada kondom biasa untuk memberikan lebih sensitiviti kepada pengguna dan pasangan.

Fakta tentang kondom – Adakah kondom hanya untuk lelaki?

Selain kondom untuk lelaki, yang digunakan secara meluas, terdapat juga kondom untuk wanita
. Ia adalah kantung dan mempunyai cincin fleksibel di setiap hujungnya.
Kondom untuk wanita digunakan dengan cara memasukkan ke dalam faraj sebelum melakukan hubungan seksual
.

Ketika hubungan seksual dilakukan, cincin terbuka pada bahagian luar faraj dan cincin pada bahagian hujung akan memegang kantung di dalam faraj. Dengan menghalang sperma daripada memasuki faraj, ia sekali gus menolak kemungkinan kehamilan untuk berlaku.

 Tempat yang sesuai menyimpan kondom?

Ramai lelaki menyimpan kondom di dalam dompet atau poket seluar dan ia mungkin menjejaskan kualiti kondom. Kondom perlu disimpan di tempat yang kering sejuk.

Selain itu, tarikh luput kondom juga harus sentiasa diperiksa sebelum digunakan. Kondom yang telah tamat tempoh tidak dapat mencegah kehamilan dengan berkesan.

 Uji kondom

Setiap individu yang ingin menggunakan kondom tidak seharusnya menunggu masa untuk melakukan hubungan seksual untuk menggunakan kondom.
Lelaki seharusnya menguji fungsi kondom dengan melancap
. Kenapa?

Alasannya adalah untuk memastikan ia adalah saiz yang sesuai. Terlalu tebal atau terlalu besar boleh mendatangkan kesan negatif kepada lelaki. Selain itu, sesetengah individu lelaki mungkin akan mengalami alahan dengan material kondom. Oleh itu, melakukan pemeriksaan dan ujian adalah amat penting.


Previa Plasenta: Tali Pusat Terlekat di Bawah Bahagian Rahim

Previa plasenta adalah keadaan di mana sebahagian atau keseluruhan plasenta bayi meliputi pembukaan di serviks ibu. Previa plasenta boleh mengakibatkan pendarahan yang teruk sebelum atau ketika melahirkan anak. Plasenta (tali pusat) adalah jalur yang menghubungkan ibu dan bayinya. Ia bertanggungjawab untuk membawa oksigen dan nutrien kepada bayi dan melepaskan bahan buangan daripada bayi. Ia sering menyambung di bahagian atas atau sisi rahim. Dalam previa plasent, plasenta melekat pada bahagian bawah rahim.

Apakah simptom previa plasenta?

Tanda utama previa plasenta adalah pendarahan faraj berwarna merah terang tanpa kesakitan. Ini biasanya berlaku semasa separuh kedua kehamilan. Pendarahan mungkin ringan atau berat. Ia sering berhenti sendiri kemudian kembali selepas beberapa hari atau minggu. Dalam beberapa kes, terdapat kontraksi.

Apakah yang menyebabkan previa plasenta?

Plasenta tumbuh di mana-mana sahaja embrio melekat pada rahim ibu. Jika implantasi /penempelan berlaku di bahagian bawah rahim, plasenta mungkin tumbuh di sekitar serviks, mengakibatkan previa plasenta. Doktor dapat mendiagnosis previa plasenta semasa pemeriksaan ultrabunyi dalam trimester kedua.

Sekiranya plasenta hampir tidak menyentuh serviks, apabila uterus mengembang, ia boleh menarik lebih banyak pelekatan plasenta, jauh dari serviks, yang akan menyelesaikan keadaan. Walau bagaimanapun, jika plasenta merentasi serviks, masalah itu tidak akan hilang sendiri. Faktor risiko yang berkaitan dengan plasenta previa termasuk:

Parut di lapisan rahim

Kehamilan berganda (
multiple pregnancy)

Umur ibu yang berusia

Mempunyai bayi

Komplikasi biasa previa plasenta

Pendarahan:
 Pendarahan faraj yang teruk boleh berlaku pada bila-bila masa sebelum, semasa, atau selepas bersalin. Ini boleh mengancam nyawa.

Kelahiran pra-matang
. Pendarahan mungkin memerlukan pembedahan
caesarean
 kecemasan, walaupun bayi anda belum lengkap.

Apakah pilihan rawatan?

Pilihan rawatan untuk previa plasenta bergantung kepada banyak faktor, seperti:

Keamatan pendarahan

Umur kehamilan

Kesihatan ibu

Bayi kesihatan

Kedudukan plasenta dan bayi

Sekiranya pendarahan tidak terlalu berbahaya, anda mungkin hanya memerlukan rehat. Adalah dinasihatkan untuk mengelakkan seks dan senaman kerana ia boleh mencetuskan pendarahan. Sekiranya anda mengalami pendarahan teruk, anda harus berehat di hospital. Pemindahan darah kadang-kadang diperlukan untuk menggantikan darah yang hilang. Anda mungkin perlu mengambil ubat tertentu untuk mencegah kelahiran pra-matang. Doktor anda akan memerintahkan pembedahan
caesarean
sebaik sahaja bayi anda cukup besar untuk keluar dengan selamat.


Inginkan Snek Sihat Di Rumah Semasa Menonton TV? Carilah Buah Berangan!

Buah berangan yang didapati daripada pokok berangan (
Castanea
) adalah satu kumpulan kacang yang mengandungi kira-kira lapan atau sembilan jenis pokok dan pokok renek yang tergolong dalam keluarga yang sama seperti pokok oak dan pohon beech.

Snek buah berangan

Pokok berangan ini menghasilkan kacang yang boleh dimakan, biasanya dirujuk sebagai buah ini yang dimakan di seluruh dunia.

Buah berangan dianggap sebagai kacang dan buah. Ini kerana buah-buahan secara teknikalnya ditakrifkan sebagai produk daripada tumbuhan berbunga, dan kebanyakan kacang juga termasuk ke dalam kategori ini.

Walau bagaimanapun, buah berangan ini adalah tidak sama dengan
horse chestnut
.
Horse chestnut
 adalah merupakan sebahagian daripada jenis atau keluarga tumbuhan lain yang tidak berkaitan dengan buah berangan walaupun mempunyai nama yang sama. Walaupun ekstrak
horse chestnut
 digunakan sebagai ubat semulajadi, ia sebenarnya dianggap toksik.

Manfaat buah berangan

Meningkatkan pencernaan

Sesetengah kajian telah menunjukkan bahawa buah ini boleh
membantu menggalakkan pencernaan yang lebih baik melalui beberapa cara yang berbeza.

Hasil kajian melalui tabung uji yang diterbitkan dalam jurnal
Food Microbiology
mendapati bahawa ekstrak
buah ini mempunyai kesan perlindungan terhadap bakteria probiotik
 yang terdapat dalam saluran gastrousus manusia.
Probiotik
 adalah sejenis bakteria bermanfaat yang menjadikan usus anda sihat dan membantu meningkatkan penghadaman.

Selain itu, buah berangan juga tinggi kandungan serat. Serat pemakanan akan mengelakkan pencernaan kerana ia melalui saluran gastrointestinal, yang membantu dalam pergerakan makanan melalui saluran penghadaman manusia.

Serat juga boleh membantu mengurangkan sembelit, menggalakkan kekenyangan, menstabilkan gula darah dan membantu menyuburkan bakteria yang bermanfaat yang terdapat di dalam usus anda.

Selain buah berangan, makanan lain yang kaya dengan serat termasuklah buah-buahan, sayur-sayuran, bijirin, kekacang dan jenis-jenis kacang yang lain.

Mengandungi antioksidan

Selain ia mengandungi kandungan vitamin dan mineral,
buah ini juga mempunyai sejumlah besar kandungan antioksidan.

Satu kajian yang dijalankan pada tahun 2010 yang dijalankan oleh Jabatan Bioteknologi di Universiti Chosun di Korea menunjukkan bahawa ekstrak bunga berangan menunjukkan sifat antioksidan yang kuat dan juga membantu
melindungi daripada kerosakan akibat daripada melanoma atau kanser kulit.

Antioksidan adalah bahan yang membantu meneutralkan radikal bebas berbahaya, yang merupakan sebatian yang boleh bertambah dan menyebabkan kerosakan pada sel serta penyakit kronik.

Antioksidan yang bermanfaat ini telah dikaitkan dengan pelbagai manfaat kesihatan, bermula daripada pencegahan kanser sehinggalah untuk melawan penyakit jantung.

Antioksidan boleh didapati dalam pelbagai jenis makanan dan kandungannya sangat tinggi dalam buah-buahan dan sayur-sayuran.

Anda boleh mengurangkan risiko untuk mendapat pelbagai penyakit dengan sentiasa mengambil makanan yang kaya dengan antioksidan seperti buah berangan dan buah-buahan serta sayuran yang lain.

Melindungi jantung anda

Beberapa jenis buah berangan sebenarnya telah menunjukkan kesan perlindungan pada jantung anda. Ini sebahagiannya kerana buah berangan mengandungi kandungan antioksidan, yang boleh mengurangkan keradangan dan meningkatkan kesihatan jantung.

Buah ini juga mengandungi kalium, sejenis mineral penting yang boleh mengurangkan beberapa faktor risiko yang berkaitan dengan penyakit jantung
.

Satu kajian mendapati bahawa peningkatan pengambilan kalium dapat menurunkan tekanan darah dan mengurangkan risiko strok sebanyak 24 peratus dengan berkesan.

Jika anda mengalami masalah jantung, cuba untuk memasukkan hidangan buah berangan dalam diet anda kerana  ia dapat membantu mengurangkan beberapa faktor risiko penyakit jantung dan menjaga jantung anda agar kekal sihat dan dalam keadaan yang baik.

Buah ini kaya dengan kalium yang sangat penting untuk jantung. Menurut
British Medical Journal
, peningkatan pengambilan kalium boleh mengurangkan tekanan darah dalam kalangan individu yang mempunyai tekanan darah tinggi dan menurunkan risiko strok.

Menggalakkan keteraturan

Apabila anda memakan serat, ia bergerak melalui badan anda tanpa dicerna. Ini boleh membantu menambahkan ketumpatan tinja dan memudahkan laluannya melalui badan untuk mengelakkan sembelit.

Satu analisis yang diterbitkan dalam
World Journal of Gastroenterology
 pada tahun 2012 telah menganalisis sebanyak lima kajian untuk mengukur kesan serat makanan. Kumpulan penyelidik mendapati bahawa pengambilan serat yang meningkat dikaitkan dengan peningkatan kekerapan tinja.

Buah berangan yang digabungkan bersama dengan makanan tinggi serat yang lain seperti buah-buahan, sayur-sayuran dan kekacang,
boleh menjadi tambahan makanan yang sangat baik untuk membantu mengelakkan sembelit
 dan meningkatkan keteraturan.

Kesan sampingan yang mungkin berlaku

Alahan terhadap buah berangan tidaklah kerap sepertimana jenis-jenis kacang yang lain, seperti kacang tanah. Walau bagaimanapun, ia boleh menyebabkan gejala yang teruk. Sekiranya anda mempunyai alahan terhadap jenis kacang pokok, anda juga harus mengelakkan buah ini.

Alahan terhadap buah berangan boleh menyebabkan gejala seperti gatal-gatal, bengkak, berdehit dan kemerahan.

Sekiranya anda mengalami gejala ini setelah mengambil buah berangan, anda harus berhenti menggunakannya serta merta dan dapatkan nasihat daripada doktor.

Selain itu, buah ini juga tinggi dengan kandungan karbohidrat. Dengan hanya 10 biji buahnya boleh memberikan hampir 45 gram karbohidrat.

Sekiranya anda mempunyai diabetes atau gula darah yang tinggi, anda harus berhati-hati apabila anda ingin memasukkan buah ini dalam diet anda.

Buah ini dianggap sebagai karbohidrat yang kompleks, yang bermakna ia dicerna lebih lambat daripada jenis karbohidrat lain dan boleh dimasukkan ke dalam pelan diet yang sihat.

Walau bagaimanapun, adalah lebih baik untuk mengekalkan pengambilannya secara sederhana dan mengambilnya secara bersama dengan pilihan karbohidrat rendah yang lain untuk mencegah peningkatan gula dalam darah.


Bukan Lada Sahaja, Tapi Ada 14 Makanan Lain Yang Baik Untuk Paru-Paru Anda!

Ramai dalam kalangan pesakit yang menghidap masalah paru-paru obses dengan topik “makanan atau minuman pembersih paru paru”.

Hakikatnya, ia tidak semudah itu. Walaupun kajian menunjukkan pemakanan seimbang boleh melindungi peparu dan mengurangkan kerosakan ke atasnya,
 tapi langkah pencegahan merupakan cara terbaik
 untuk anda menjaga organ tersebut.

Tiada gunanya jika anda makan makanan organik sekalipun namun beberapa minit selepas itu, anda merokok.

Kebaikan nutrisi hanya boleh dimaksimumkan melalui langkah pencegahan masalah paru-paru yang berkesan.

Pun begitu, tidak dinafikan bahawa terdapat makanan yang boleh meningkatkan keupayaan peparu untuk berfungsi dengan lebih baik.

Dengan kata lain, “makanan atau minuman pembersih peparu” ini berupaya untuk memperbaiki keadaan peparu yang
rosak akibat asap rokok, toksin persekitaran dan pengambilan pemakanan yang boleh mencetuskan keradangan.

Berikut merupakan # makanan dan minuman pembersih paru paru yang boleh anda cuba.

Untuk mendapatkan lebih banyak info tentang Kanser Paru-Paru, sila dapatkannya
di sini.

#1 Lada, makanan yang baik untuk perokok tegar

Semua orang tahu bahawa asap rokok boleh merosakkan fungsi peparu.

Apa yang mungkin anda tidak tahu adalah asap tersebut turut mempengaruhi keupayaan badan untuk menyimpan molekul antioksida seperti vitamin C.

Oleh sebab itulah Institut Kesihatan di Amerika Syarikat (USA)
menyarankan setiap perokok untuk mengambil vitamin C
 lebih 35mg berbanding dengan individu yang tidak merokok.

Lada merupakan salah satu bahan makanan yang kaya dengan vitamin C.

Pengambilan 119 gram lada bersaiz sederhana boleh memberikan bekalan vitamin C setinggi 169 peratus daripada apa yang diperlukan oleh badan manusia.

Kajian yang diterbitkan oleh Universiti Yonsei, Korea Selatan pada tahun 2015 menunjukkan pengambilan vitamin C berkepekatan tinggi oleh perokok boleh meningkatkan fungsi peparu mereka.

#2 Epal, buah yang baik untuk kesihatan paru-paru

Pepatah Inggeris ada menyebut
“An apple a day, keep a doctor away”.

Epal sememangnya buah yang boleh memberikan pelbagai kebaikan kesihatan termasuklah fungsi paru-paru yang optimum.

Kajian yang dijalankan oleh Universiti California pada tahun 2011 melibatkan 68,000 subjek wanita menunjukkan mereka yang makan epal paling banyak mempunyai risiko rendah untuk mendapat asma.

Malah, jika anda hanya makan 15 peratus (sebahagian kecil) epal besar sekalipun, anda boleh menikmati penurunan risiko setinggi 10 peratus.

Kandungan molekul antioksida flavonoid dan vitamin C di dalamnya menjadikan ia makanan terbaik sekiranya
anda ingin menghindari kanser paru-paru.

#3 Labu, berupaya untuk tingkatkan fungsi peparu anda

Labu mengandungi pelbagai jenis kompaun yang boleh memberikan kebaikan kepada fungsi peparu.

Ia kaya dengan kompaun karotenoid seperti carotene, lutein dan zeaxanthin.

Kompaun tersebut mempunyai sifat anti radang dan antioksida yang sangat kuat.

Banyak kajian telah menunjukkan
 peningkatan pada fungsi peparu dalam kalangan populasi muda dan tua
 apabila paras kompaun karotenoid di dalam darah mereka tinggi.

Oleh sebab perokok mempunyai jumlah kompaun karotenoid yang 25 peratus lebih rendah berbanding dengan mereka yang tidak merokok, jadi dengan pengambilan labu boleh membantu meningkatkan kualiti hidup mereka.

#4 Kunyit, punyai kandungan antioksida yang tinggi

Kunyit mengandungi bahan aktif yang digelar sebagai kurkumin. Ia baik untuk menyokong perkembangan fungsi peparu.

Kurkumin mempunyai sifat antioksida dan antiradang yang sangat kuat.

Kajian pada tahun 2012 yang melibatkan 2,478 subjek menunjukkan fungsi peparu perokok yang mempunyai kepekatan kurkumin yang tinggi di dalam darah adalah lebih baik berbanding dengan perokok yang mempunyai kepekatan kurkumin yang rendah.

Apa yang lebih mengejutkan adalah pengambilan kurkumin boleh meningkatkan keupayaan fungsi peparu setinggi 9.2 peratus.

#5 Buah bluberi, lindungi tisu peparu daripada kerosakan oksidatif

Bluberi mengandungi pelbagai jenis nutrisi yang boleh memberikan kebaikan kesihatan termasuklah meningkatkan keupayaan fungsi peparu.

Bluberi juga kaya dengan pelbagai jenis kompaun antioksida seperti malvidin, peonidin, delphinidin dan petunidin.

Kesemua kompaun antioksida tersebut mempunyai keupayaan untuk melindungi tisu peparu daripada kecederaan oksidatif.

Kajian yang dijalankan terhadap 839 bekas askar menunjukkan mereka yang makan bluberi mengalami kadar penurunan fungsi peparu yang sangat perlahan.

Jika buah tersebut diambil lebih daripada 2 hidangan seminggu, penderita penyakit peparu boleh menikmati kadar penurunan fungsi peparu yang perlahan setinggi 38 peratus.

Ini memberikan lebih banyak ruang kepada pesakit untuk mengembalikan fungsi peparu melalui rawatan dan sebagainya.

Makanan lain yang boleh meningkatkan fungsi peparu

Selain daripada makanan yang tersenarai di atas, anda juga boleh mencuba makanan atau minuman pembersih paru paru berikut bagi mengembalikan fungsi peparu anda:

Minuman pembersih paru paru –
teh hijau

Kobis
 merah

Edamame

Minyak zaitun

Tiram

Yogurt

Minuman pembersih paru paru –
Kopi

Barli

Minuman pembersih paru paru – Koko

Ubi beet

Konklusi

Makanan dan minuman pembersih paru paru tidak akan boleh memberikan kesembuhan kepada masalah paru-paru sekiranya anda masih kekal mengamalkan gaya hidup tidak sihat seperti merokok dan sebagainya.

Perkara penting yang anda perlu ingat adalah
mereka yang berhenti merokok boleh menikmati kadar penurunan risiko kanser peparu
 yang tinggi.

Sekiranya anda ingin berhenti merokok namun terasa sukar untuk melakukannya, rujuk doktor untuk tindakan selanjutnya.


Batuk Anak Bunyi 'Pelik'? Mama, Ia Mungkin Sebab Penyakit Kroup!

Kanak-kanak yang berumur lima tahun ke bawah mempunyai risiko yang lebih tinggi untuk menghidapi kroup. Kroup kebiasaannya menyerang kanak-kanak ketika cuaca sejuk. Walau bagaimanapun, anda tidak perlu terlalu risau mengenainya kerana jangkitan ini bukanlah kondisi yang boleh membawa maut.
Persoalannya, apa itu penyakit kroup? Jom sama-sama kita ikuti artikel ini dengan lebih mendalam lagi!

Untuk mendapatkan lebih banyak info berkenaan kesihatan kulit, anda boleh klik
di sini
.

Apa itu penyakit kroup?

Jika anak anda terjangkiti kroup, anda pasti akan mengetahuinya. Antara tanda utama anak anda dijangkitinya adalah anak anda mengalami
batuk yang berbeza daripada batuk biasa
.

Kroup merupakan infeksi yang akan menyerang tekak dan pita suara.

Jangkitan kroup ini disebabkan oleh beberapa jenis virus
termasuklah virus influenza
, adenovirus serta
 virus demam campak
. Kanak-kanak yang berumur lima tahun ke bawah mempunyai saluran udara yang lebih kecil dan mudah membengkak.

Ini menyebabkan mereka lebih mudah dijangkiti kroup!

Apa itu penyakit kroup: simptom-simptomnya

Kroup biasanya bermula dengan tanda-tanda yang sama dengan selesema seperti hidung berair dan demam.

Suara kanak-kanak yang terjangkiti pula akan bertukar menjadi kasar dan garau serta mengalami batuk yang teruk.

Disebabkan ini, tekak kanak-kanak akan berisiko untuk membengkak sekali gus menyebabkan
kesukaran untuk bernafas dan akan mengeluarkan bunyi
stridor
 (bunyi mencicit yang kuat) ketika sedang bernafas.

 Jika anak anda sudah menunjukkan tanda-tanda ini, anak anda mungkin mengalami jangkitan kroup!

Sekiranya anak anda mengalami kesukaran untuk bernafas atau mengalami
stridor
, anda perlu mendapatkan khidmat rawatan doktor dengan segera.

Penggunaan ubat-ubatan seperti
corticosteroids
dan
epinephrine
atau rawatan lain adalah penting meluaskan kembali saluran pernafasan anak anda.

Selain itu, anda juga perlu segera membawa anak anda berjumpa doktor sekiranya:

Kulit anak anda menjadi kebiru-biruan atau kelabu pada bahagian hhidung, mulut atau kuku

Anak anda mempunyai
masalah untuk menelan makanan pejal

Anak anda berumur kurang daripada 6 bulan

Anak anda mengalami demam yang berpanjangan sehingga 3 hari

Jika anak anda tidak menunjukkan sebarang tanda-tanda yang serius namun anda mengesyaki mereka dijangkiti kroup, segera bawa anak anda berjumpa doktor untuk mengelakkan simptom bertambah teruk.

Apa yang ibu bapa boleh lakukan?

Dalam kebanyakan kes, jangkitan kroup akan sembuh dengan sendirinya selepas beberapa minggu.
Penggunaan antibiotik sangat membantu
 kerana jangkitan ini berpunca daripada virus, bukan bakteria.

Cara untuk menangani jangkitan kroup ini adalah serupa dengan cara menangani selesema yang biasa, iaitu:

Beri anak anda minum lebih banyak air putih

Gunakan
cool-mist humidifier
 di dalam rumah anda untuk melembabkan udara

Gunakan
saline drops
atau
 nasal rinse
untuk melegakan sesak nafas – k
unjungi sauna atau cipta suasana sauna dalam bilik mandi rumah anda dan luangkan masa bersama anak anda di dalamnya kira-kira 10 hingga 15 minit untuk menghirup udara yang lembab

Gunakan
 acetaminophen
atau
ibuprofen
untuk membuat anak anda berasa lebih selesa – pastikan anak anda sentiasa dalam keadaan yang tenang kerana mereka akan lebih sukar untuk bernafas sekiranya mereka sedang tertekan, takut atau sedih

Jangan mengambil ubat batuk dalam dos yang berlebihan kecuali jika doktor menyarankan anda berbuat demikian

Kini anda telah mengetahui apa itu penyakit kroup dengan jelas. Jika ada yang bertanya apa itu penyakit kroup, kongsikan maklumat ini kepada mereka.


Kerap Rasa Nak Terkencing Bila Bersin Atau Ketawa? Semak 22 Penyebab Utamanya Ini!

Ada banyak punca kencing tak lawas atau kerap kencing yang boleh menyebabkan pesakit rasa kurang selesa.  Malah, penyakit ini juga boleh berlaku secara sementara atau dalam jangka masa yang lama.

Punca kencing tak lawas ini terbahagi kepada dua iaitu inkontinens urin berkekalan dan juga inkontinens urin sementara.

Seperti namanya, inkontinens berkekalan bermaksud ia berlaku dalam jangka masa yang panjang, manakala inkontinens sementara pula mungkin berlaku disebabkan pola pemakanan atau dehidrasi.

Untuk mendapatkan lebih banyak info tentang Kencing Tak Lawas, sila dapatkannya
di sini.

Punca kencing tak lawas – Inkontinens urin berkekalan

Inkontinens urin boleh menjadi satu kondisi yang berkekalan jika ia disebabkan oleh perubahan dari segi fizikal atau penyakit. Sebagai contoh:

1.
Kehamilan punca inkontinens urin

Hormon yang dirembeskan ketika mengandung boleh menyebabkan otot pada kawasan lantai pelvis mengendur lalu meregang.

Apabila bayi semakin membesar, otot pelvis juga akan meregang dan tekanan ini akan menyebabkan ibu mengalami inkontinens stres.

2.
Melahirkan anak

Ibu yang bersalin secara normal melalui vagina selalunya akan mengalami masalah untuk mengawal pundi kencing.

Setelah melahirkan anak, ibu mungkin akan alami kecederaan seperti rahim jatuh (
prolapse
) yang boleh menyebabkan masalah kerap kencing.

3.

Menopaus

Wanita yang sedang mengalami menopaus lebih berisiko untuk menghadapi masalah inkontinens urin. Ini berlaku apabila wanita menginjak ke usia yang lebih tua, badan mereka akan kurang menghasilkan hormon estrogen.

Hormon estrogen penting untuk mengekalkan lapisan pundi kencing dan uretra kekal sihat. Kekurangan hormon ini akan menyebabkan wanita mula mengalami inkontinens.

4.
Inkontinens urin selepas pembedahan
h
ysterectomy

Wanita yang melakukan pembedahan
hysterectomy
untuk membuang rahim dan pangkal rahim mungkin akan mengalami kecederaan pada kawasan lantai pelvis. Pembedahan ini akan menyebabkan mereka mengalami masalah inkontinens.

5.
Pembesaran prostat punca kencing tak lawas

Ramai lelaki alami masalah inkontinens urin disebabkan oleh penyakit yang dikenali sebagai
benign prostatic hyperplasia (BPH).
 Kondisi ini adalah normal dan akan berlaku apabila lelaki menjadi semakin tua.

Prostat yang membesar boleh menyebabkan simptom urinari yang tidak menyenangkan. Ia bukan sahaja akan menyebabkan inkontinens urin, malah mendatangkan masalah lain yang berkaitan dengan pundi kencing, saluran urinari dan buah pinggang.

6. Kerap kencing disebabkan k
anser prostat

Dalam kalangan lelaki, inkontinens urin selalunya dikaitkan dengan kanser prostat yang tidak dirawat. Walau bagaimanapun, masalah kencing tak lawas lebih lazim berlaku sebagai kesan sampingan untuk pesakit yang menerima
rawatan kanser prostat.

7.
Halangan di dalam saluran urinari

Sebarang halangan pada saluran urinari boleh menyebabkan pengaliran air kencing terganggu. Contohnya,
batu karang yang terbentuk di dalam pundi kencing boleh menyebabkan pesakit mengalami inkontinens terdesak.

8.

Masalah neurologikal sebabkan pesakit kerap kencing

Penyakit neurologikal seperti sklerosis berbilang, Parkinson, strok dan tumor otak boleh mengganggu sistem saraf yang berkaitan dengan fungsi pundi kencing.

Akibatnya, pesakit akan alami inkontinens urin sebagai
salah satu simptom penyakit tersebut.

Inkontinens urin sementara

Inkontinens urin juga boleh berlaku secara sementara. Selalunya, ia disebabkan oleh beberapa jenis minuman, makanan dan ubat-ubatan yang bersifat diuretik.

Diuretik ialah sejenis bahan yang menyebabkan buah pinggang mengumuhkan lebih banyak air kencing daripada biasa.

Oleh sebab itu, semakin banyak anda ambil makanan atau minuman yang bersifat diuretik, makin bertambah lah keinginan anda untuk ke tandas.

Antara makanan yang boleh menyebabkan inkontinens urin sementara adalah:

1.
Alkohol dan kafein punca kencing tak lawas

Alkohol dan kafein, kedua-duanya merupakan sejenis diuretik yang boleh menyebabkan pesakit yang menghidap inkontinens urin untuk mengalami
simptom yang lebih teruk.

Jika mengalami inkontinens, anda disarankan untuk meninggalkan alkohol dan minuman berkafein seterusnya lihat sama ada ia membawa sebarang perbezaan.

Alkohol dengan sendirinya tidak boleh menyebabkan inkontinens urin.

Namun, untuk mereka yang kerap terkencing, ia boleh menjadi pemicu atau
trigger
 yang membuatkan pesakit mengalami inkontinens. Bukan itu sahaja, alkohol juga boleh menyebabkan pundi kencing mengalami iritasi.

Sama seperti alkohol, kafein juga mempunyai efek yang sama. Jika anda penggemar kafein, masalah kencing tak lawas yang anda alami mungkin disebabkan oleh pengambilan kopi pada waktu siang hari.

Lebih teruk lagi, alkohol dan kafein boleh menyebabkan anda alami dehidrasi. Semakin banyak anda ambil minuman ini, semakin keraplah anda perlu ke tandas untuk membuang air.

Perkara ini berlaku disebabkan oleh sifat diuretik yang ada pada alkohol dan kopi yang akan menyebabkan badan mengkumuhkan lebih banyak air daripada jumlah yang diminum.

2.
Minuman berkarbonat dan
sparkling water

Minuman berkarbonat dan
sparkling water
 boleh menyebabkan iritasi terhadap pundi kencing yang sensitif.

Oleh sebab itu, jika anda mempunyai penyakit pundi kencing terlebih aktif (
overactive bladder
 – OAB) atau inkontinens terdesak, pastikan anda kurangkan pengambilan minuman berkabonat.

3.
Pemanis tiruan

Pemanis tiruan seperti sodium saccharine, acesulfame K dan aspartame didapati dapat mempengaruhi fungsi pundi kencing dan menyebabkan iritasi dalam kalangan individu yang menghidap penyakit inflamasi pundi kencing kronik.

Selain itu, pemanis tiruan juga didapati akan menyebabkan pesakit yang mengalami
jangkitan saluran kencing (UTI) untuk mendapat
simptom yang lebih teruk.

Jika anda mengalami inkontinens, cuba kurangkan pengambilan makanan manis. Mana tahu, ini merupakan sebab anda alami masalah kencing tak lawas!

4.
Kerap kencing disebabkan coklat

Tahukah anda, coklat yang dimakan juga mengandungi kafein? Tidak kiralah ia coklat gelap, coklat susu atau coklat putih, semuanya mengandungi jumlah kafein yang hampir sama.

Seperti yang diterangkan sebelum ini, kafein mempunyai kesan buruk terhadap pesakit yang mempunyai masalah inkontinens urin. Oleh sebab itu, untuk mengelakkan masalah kerap kencing, anda harus waspada ketika makan coklat.

5. Inkontinens urin selepas makan c
ili atau makanan pedas

Ada individu yang mengalami masalah untuk mengawal pundi kencing setelah makan makanan yang berasid dan pedas. Jika anda rasa ini penyebab inkontinens yang dialami, cuba berhenti mengambil makanan pedas buat seketika dan lihat kesannya kepada diri anda.

6.
Makanan berasid dan berempah

Jika anda rasakan makanan yang masam dan berempah seperti kari atau buah-buahan sitrus merupakan punca anda alami inkontinens, kurangkanlah ambil makanan sebegini.

Cara yang terbaik untuk mengelakkan inkontinens urin ialah dengan menjauhi makanan yang boleh menyebabkan pundi kencing anda mengalami iritasi.

7. Ubat-ubatan untuk sakit jantung dan darah tinggi

Ubat-ubatan yang diambil untuk merawat sakit jantung dan darah tinggi juga boleh menyebabkan pesakit mengalami inkontinens urin.

Sebagai contoh, pesakit yang mengambil
alpha blockers
 untuk merawat darah tinggi mungkin perlu berbincang dengan doktor masing-masing untuk alternatif lain. Dalam kalangan wanita, pengambilan alpha blocker boleh membuatkan masalah inkontinens jadi semakin teruk.

8.
Vitamin C yang banyak

Menurut kajian yang dijalankan oleh Maserejian, et al. pada tahun 2011, mereka mendapati pengambilan vitamin C dalam dos yang tinggi merupakan salah satu punca inkontinens urin dan kerap kencing.

Untuk pengetahuan anda, pengambilan vitamin C yang terlalu banyak tidak akan memberikan apa-apa manfaat dari segi kesihatan. Malah, ia akan menyebabkan iritasi pada kawasan pundi kencing.

Faktor risiko kerap kencing

Ada beberapa faktor yang membuatkan anda lebih berisiko untuk menghidap kerap kencing atau inkontinens urin. Antaranya ialah:

1.
Jantina

Wanita lebih berisiko untuk menghidap inkontinens stress berbanding lelaki. Ini kerana, kaum Hawa perlu melalui proses kehamilan, melahirkan anak dan menopaus yang menyebabkan mereka alami perubahan di dalam struktur dan kekuatan otot pelvis.

Lelaki pula lebih berisiko untuk mengalami inkontinens terdesak dan inkontinens melimpah lebih-lebih lagi jika mereka mengalami
masalah prostat
.

2.
Umur

Inkontinens lebih lazim di kalangan mereka yang sudah berusia. Malah, risiko untuk menghidap kondisi ini serta penyakit yang menyebabkan inkontinens urin turut meningkat seiring dengan usia seseorang.

Otot pada bahagian pundi kencing dan uretra juga akan jadi semakin lemah. Oleh sebab itu, orang lebih tua mempunyai masalah untuk menahan kencing dalam jangka masa yang panjang.

Inkontinens urin merupakan sesuatu yang biasa di dalam kalangan individu yang berusia 50 tahun ke atas dan sangat lazim dalam kalangan mereka yang berumur 80 tahun ke atas.

3.

Berat badan berlebihan

Berat badan berlebihan menyebabkan adanya tekanan pada kawasan pundi kencing dan sekitarnya.

Akibatnya, pundi kencing akan jadi lemah sekaligus pesakit jadi mudah terkencing jika batuk atau bersin.

4.
Merokok punca kencing tak lawas

Perokok juga tidak terlepas untuk mengalami masalah inkontinens urin. Malah, golongan ini akan alami
simptom yang lebih teruk
disebabkan sifat rokok itu sendiri yang boleh menyebabkan iritasi pada kawasan pundi kencing.

Individu yang telah merokok dalam satu jangka masa yang sama akan alami batuk kronik. Batuk yang berpanjangan inilah yang akan menyebabkan perokok mengalami inkontinens urin.

Batuk yang kronik akan membuatkan otot pada kawasan pelvis mengalami stres. Perlahan-lahan, otot tersebut akan lemah dan tidak mampu lagi berfungsi seperti  kebiasaannya.

5.
Sejarah keluarga punca kencing tak lawas

Ada wanita yang lahir dengan otot lantai pelvis yang lemah. Oleh sebab itu, wanita daripada kategori ini lebih berisiko untuk menghidap inkontinens urin lebih-lebih lagi jika ada ahli keluarga mereka mengalami kondisi yang sama.

6.

Menghidap penyakit lain punca kencing tak lawas

Pesakit yang alami penyakit neorologikal lebih berisiko untuk menghidap inkontinens urin dan menjadi punca masalah kerap kencing yang dialami.

Sebagai contoh, mereka yang mempunyai masalah strok, sklerosis berbilang, Parkinson, diabetes atau
jangkitan saluran kencing (UTI)
 akan alami inkontinens urin sebagai salah satu simptom penyakit yang dialami.


Selalu Sakit Leher Ketika Bangun Pagi? Mungkin Bantal Anda Dalangnya!

Sakit leher dan bahu sejurus bangun tidur merupakan satu masalah yang sering menghantui kita. Walau bagaimanapun, masih ramai yang tidak tahu apakah punca sakit leher yang mereka alami.
Jika anda mempunyai masalah ini, besar kemungkinan ia disebabkan oleh pemilihan bantal yang tidak betul.

Bantal anda mungkin terlalu rendah atau terlalu keras sehingga membuatkan otot pada kawasan leher menjadi kejang.

Pemilihan bantal yang betul dapat memberikan kesan yang besar
terhadap kualiti tidur kita.

Malah, menurut
Cleaveland Clinic
, individu yang memakai bantal yang betul dan selesa akan rasa lebih segar ketika bangun pagi.

Apa punca sakit leher pada waktu pagi?

Mungkin ramai antara kita yang tidak mengambil berat mengenai posisi serta jenis bantal yang digunakan ketika tidur.

Walau bagaimanapun, cara tidur yang salah dan penggunaan bantal yang tidak betul boleh
menyebabkan leher menjadi sakit dan lenguh.

Malah, masalah ini juga boleh menyebabkan sakit belakang dan juga sakit pinggang jika dibiarkan berlarutan.

Namun, punca sakit leher ini boleh diatasi dengan cara
mengubah posisi tidur
 atau memilih jenis bantal yang betul.

Menurut Dr. Andrew Bang, pergerakan serta posisi ketika tidur juga memainkan peranan yang penting.

Beliau juga mencadangkan agar kita memilih bantal yang baik dan tidur dengan posisi yang betul supaya kita boleh mendapatkan tidur yang berkualiti pada waktu malam.

Menurut beliau lagi, tidur dengan bantal yang terlalu keras hanya akan membuatkan masalah sakit leher menjadi semakin teruk.
Menggunakan bantal yang terlalu rendah juga akan menyebabkan masalah yang sama.

Namun, posisi tidur yang paling teruk adalah dalam keadaan meniarap dengan kepala yang tertoleh ke sisi atau tidak terletak dengan betul.

Bagaimana memilih bantal yang betul untuk elak punca sakit leher?

Pemilihan bantal yang betul merupakan faktor utama keselesaan tidur pada waktu malam.

Tip utama untuk memilih bantal yang betul adalah dengan memastikan leher berada dalam keadaan lurus dan selari dengan tilam.

Elakkan membeli bantal yang terlalu rendah atau terlalu tinggi.

Selalunya, kita akan membeli bantal yang terlalu tinggi sehingga kepala berada dalam keadaan yang tidak selesa.

Malah, orang yang selalu tidur dengan kepala yang mengiring ke sisi juga akan kerap mengalami sakit leher.

Sebenarnya, masalah sakit leher merupakan sesuatu yang lazim.
Walau bagaimanapun, jika dibiarkan berlarutan dalam satu jangka masa panjang, badan kita mungkin akan mengalami kecederaan kekal,
lebih-lebih lagi pada kawasan belakang badan.

Sebagai panduan, ikuti tip di bawah untuk memilih bantal yang terbaik untuk kegunaan harian:

1.
Beli bantal yang boleh mengikut posisi kepala

Bantal yang mempunyai kontur dan boleh mengikut bentuk kepala adalah pilihan yang terbaik untuk kebanyakan orang.

Bantal ini membolehkan kepala terletak elok di kawasan tengah dan tidak akan bergerak ke sisi, atas, atau bawah. Malah, ia juga dapat memberikan keselesaan lebih kepada pemakainya.

2.
Bantal berbusa getah adalah yang terbaik

Bantal berbusa getah boleh memberikan sokongan yang baik pada kawasan leher.

Malah, bantal jenis ini juga selalunya lebih sejuk dan boleh memberikan keselesaan lebih pada waktu malam.

Walau bagaimanapun, individu yang mempunyai
alahan terhadap getah
 tidak boleh menggunakan bantal jenis ini. Jadi, periksa dahulu material bantal sebelum beli.

3.
Bantal berisi bulu punca sakit leher

Bantal yang berisi bulu memang nampak selesa dan empuk. Namun, ia tidak dapat memberikan sokongan yang betul pada kawasan leher.

Disebabkan harganya yang murah, bantal jenis ini sering menjadi pilihan ramai. Namun, bantal bulu akan menjadi leper dan hilang keempukannya selepas beberapa ketika.

Akibatnya, ia tidak dapat lagi menyokong leher dan akan menyebabkan anda sakit dan kerap rasa lenguh.

4.
Tidak mengapa jika anda perlukan lebih daripada 1 bantal

Jika anda seorang yang suka tidur dengan banyak bantal, penggunaan bantal peluk dapat membantu postur tidur anda, lebih-lebih lagi jika anda suka bergolek ketika tidur atau suka tidur terlentang.

Bantal ini dapat mengekalkan postur badan ketika tidur dan mengelakkan sakit belakang.

Malah, penggunaan bantal yang banyak
amat sesuai untuk ibu mengandung
 dalam menyokong perut yang membesar.

5.
Ambil kira keanjalan tilam untuk elak punca sakit leher

Jika anda mempunyai tilam yang lembut, anda mungkin perlukan bantal yang lebih nipis kerana bahu anda akan tenggelam ketika tidur.

Sama jugalah jika anda mempunyai tilam yang keras. Pilih bantal yang lebih keras supaya ia dapat memberikan keselesaan pada bahu dan juga belakang badan anda.

Kesimpulan

Setiap jenis bantal mempunyai kelebihan dan kekurangannya yang tersendiri. Malah, tidak ada satu bantal yang sesuai digunakan oleh semua orang.

Selain penggunaan bantal yang betul, postur badan juga penting untuk memastikan badan tidak sakit ketika bangun tidur.

Malah, keselesaan semasa tidur juga amat penting untuk memastikan anda bangun dengan lebih semangat pada keesokan harinya.

Jika anda kerap mengalami sakit belakang dan masalah ini tidak selesai walaupun anda telah menukar bantal dan mengubah cara tidur, mungkin ada penyebab lain yang menjadi punca sakit leher.

Berjumpalah dengan doktor untuk mengetahui punca sebenar sakit leher yang anda alami. Ia mungkin berlaku disebabkan penyakit lain yang tidak diketahui.